
A 12 Januarie 1930 „6 


Literatură — Artă — Știință — Viaţă socială 


Ba patruzeci ani dela mortea Gui : 


Ta MIR 


Pentru Creangă 


Cele mai cordiale mulțumiri Ateneului Român din Suceava 
care, prin Preşedintele său d. Nicolaie Caba, a binevoit să 
inchine venitul 400 lei realizat din conferința d-lui prof. Şt. 
Pavelescu (12/1 1930) d. 1. Creangă imprimării acestui prinos 
p. Creangă! 

CREANGĂ 


O altă minune a literaturii românești! La fel de surprinzător, 

de meteoric căzută „în sărmana noastră literatură de la 1870“ — 
TI . J . . x. . . .. 

ne folosim de vorba maistrului Ibrăileanu (Note şi impresii 


1920, 180) — ca și marele fenomen Eminescu. Un cioban din 
muntele Neamţului, schimbând bâta turmelor și tamazlâcurilor pe 
condeiu, și — răsărind dintr'odată nu numai scriitor român, ci, 


în troița Eminescu-Creangă-Caragiale, chiar inaugurator al litera- 
turii românești de greutate universală! 1) Atâta demiurgică vlagă 
întrupa cel ce se scunfundase adânc în priveliștea măgurilor Nem- 
țene, — dar şi atâta har dintre harurile cari nu se pot cumpăra, 
aducea în sine ciobanul nostru scriitor. 

Și cu osebire faptul acesta, că Ion Creangă răsăria atât de 
mare, nu numai prin rezonanța ambianţei sale, ci mai ales prin 
„genialitatea sa creiatoare, trebue încă mereu subliniat. Îngăduitorul 
zimbet, cu care — chiar și'n zilele noastre încă — trecem alături 
_de „poveştile“ lui Creangă — (cine, vă rog, sar mai demite la 
poveşti!) — e vremea să se cristalizeze în bucuria pe care ţi-o 
dă, savurarea adevăratei opere de artă. 

Dar a fost în adevăr o vreme când Gh. Panu (Amintiri 
dela Junimea din Iași II 1910, 103) voia să ne facă a 
crede că „meritul lui Creangă ca culegător de povești se mărginește 
în acela de a fi reprodus aproape textual poveştile populare“; că 
d. p. Capra cu trei iezi „e întocmai cum am auzit-o când 
eram copil“ (ibidem)! Să creadă una ca asta cine pofteşte; nu noi 
pentru cari, chiar în această Capră cu trei iezi, nici nu 


1)... încât saltul Panait Intrati e, şi 'n literatura noastră, mai vechiu 
decât îl credem... | ŢIszI OTE 
JUBEŢEANA 
NEAMŢ 

știm când şi nici nu ştim cum, se săvărşește miraculoasa metamor- 
foză a tuturor agenţilor acţiunii în corespondentele lor specimene 
umane: Capra, o biată vădană obidită, dar care se dă'n vânt ca 
să-și poată ridica plăpândele ei odrasle, sprințare ca niște iezi; 
iar lupul, cutare nesăţios și hrăpareţ puternic al satului, gata de 
a oropsi neputincioasa nevolnicie a celor mici.. .. Atât de 
exuberantă este individualitatea creiatoare a artistului Creangă! 
Şi să nu uităm că m fața folclorului „științific“ Creangă a înre- 
gistrat un blam ca acesta: „Pentru Moldova nu posedăm încă nici 
o colecțiune serioasă, căci cele câteva povești publicate de răpo- 
satul Creangă (vre-o 1) şi acum în timpul din urmă de d-şoara 
Sevastos nu corespund cerințelor unei colecțiuni ştiinţifice. Creangă 
era excelent scriitor, dar ca povestitor de basme difus și prolix* 
(Lazar Șăineanu, Basmele române 1895, 189). Și abia azi 
prindem a ne da seama că poveștile lui Creangă sânt „adevărate 
nuvele din viaţa dela ţară“ (G. Ibrăileanu, Scriitori români 
şi străini 1926, 150)... 

D-l N. 1. Russu (Basmele lui Creangă 1929, 19) arăta 
deunăzi că personagiile din Harap-Alb „se întrupează în carne 
și oase de oameni întregi şi vii cu caractere individnalizate, nu 
numai în însușirile extraordinare, dar şi în exteriorul, în tem- 
peramentul, în alcătuirea sufletească specială a fiecăruia“. Iar noi 
ne limităm de a mai semnala o dovadă pentru atât de finul psi- 
hologism al lui Creangă. Sântem în acelaş Harap-Alb care, 
chiar dacă o fi „cel mai puternic basm al lui Creangă“ (N. I.. 
Russu 18), totuşi, pentru anumite stridenţe de ordin cărturărese — 
(le încondeia acu N. Iorga, Schițe din literatura română 
II 77; iar Ibrăileanu le-ar califica drept mahalagisme) — nu 
„atinge perfecţia desăvărșită“ (cum pretinde avântul superlativist 
al d-lui N. 1. Russu 19). Când uzurpatul Harap-Alb, cu vrednicia 
faptelor sale, ajunge totuşi să-l uimească pe unchiul său Verde- 
împărat și pe verișoarele sale de fete ale Împăratnlui- Verde, când 
deci izbutește să-și atragă atenţia şi simpatia celor în drept, 
atunci, strâmtoratul uzurpator de Spân, Pseudo-Harap-Alb cum e, 
şi improvizat în stăpân al adevăratului Harap-Alb, — cât de 
perfect adecvat situației psihologice izbucnește cu acea tiradă de 
muşamalizare, carem acelaș timp e şi efuzia (iarăși atât de 
real-firească) a perplexităţii sale! Dar iat-o situaţia în toată 
amploarea ei: 

— Ei, moşule, 2) ce mai zici ? Adeveritu-s'au vorbele mele? — 

— Ce să mai zic, nepoate — răspunse împăratul uimit. — la să am eu 
o slugă așa de vrednică şi credincioasă ca Harap Alb, ay pune:o la masă cui 
mine, că mult preţuiește omul acesta. — 

— Ba să-şi puie pofta 'n cuiu — răspunse apânul cu glas răutăcios. — 
Asta n'aș face-o eu, de-ar mai fi el pe cât este: doar nu-i frate cu mama 
să-l pun în capul cinstei... 


etc. etc. ete. — până ce, ca să se pună capăt vorbăriei, e 
nevoie de însași intervenţia lui ... Creangă: 

„Insfârşit spânului îi mergea gura ca pupăza, de-a amenţit pe împăra: 
tul, încât a uitat și de Harap-Alb și de cerb și de tot.«. 

E această avalanșă de polologhie, nu numai fireasca, ingenua 
şi pitoreasca sfătoşenie rustică, ci ca d. p. în cazul (analog!) al 
vornicului David Creangă din Pipirig (Amintiri din copilărie 
IT: „Las măi Ştefane şi Smărănducă, nu vă înorijiţi atâta...) 
cea mai reală stratagemă de a deruta atmosfera generală a 
situaţiei (căci acest vornic David d. p. intervine și pentru a-i 
ogoi pe gata încăieraţii Ștefan şi Smărănduca!). Iar ceea ce în 
folclorul „ştiinţific“ pare „prolix“, nu-i decât reflexul, unei minu- 
nate intuiţii psihologice. 

Orcât am distinge deci două aspecte de fond în opera lui 
Creangă (fondul de împrumut al basmului şi fondul empiric al 
amintirilor), cele două fațete ale operei lui Cr. se prezintă ca o 
perfectă unitate organică. 

Şi, — cine știe — accentuându-se, adâncindu-se acest fapt, 
poate-că Creangă se va învrednici de-o mai completă atenţie... 
Căci e fapt neîndoielnic că „Creangă e mai mult citat şi lăudat 
decât cetit şi gustat: E ţăran — și apoi e și prea fin! Țărăniile, 
cum își numia el operele sale, repugnă cetitorilor delicaţi, deprinşi 
cu analizele lui Paul Bourget. Iar fineța sa, căci are o infinită 
fineță, îl face greu accesibil majorităţii cetitorilor“ (Ibrăileanu, 
Note și impresii 1920, 80). Ba noi insistăm şi ilustrăm cu o 
pildă că ţărăniile lui Cr. în delicioasele lor reticenţe, în discretele 
lor echivocuri, pot fi chiar atât de fine, încât cetitorul distrat 
lesne trece alături de cuprinsul lor. Astfel N. Iorga (op citat 69) 
crede că'n Moș Nichifor Coţeariul „n'avem nimic alta decât 
un fragment de călătorie, văzut din punctul de vedere al humo: 
ristului“. Și adaogă Iorga: „Un alt scriitor mar fi scos nimic 
dintro temă ca aceasta, de o Simplicitate extraordinară“. Dar 


2 — Unchiule. 

impreună cu N. ]. Russu (11) d.p., noi ştim căm Moș Nichifor 
Coţeariul „dintr'o aventură amoroasă ienobilă, Creangă a ştiut 
să evoce poezia superbă a unei idile exotice în mijlocul naturii 
primăvăratice“ ... Mai recitiţi-l odată pe acest Nichifor care-i mai 
mult coţear decât moș... De altfel nici măcar nu eram nepre- 
veniţi asupra realităţii: „Doamne! bine-ţi mai șede, giupâneșică,; 
parcă eşti una de-a noastre. Nu cumva a ţinut vreodată tatăl 
d-tale orândă în sat, undeva“ ? 

Şi câte, câte aspecte din opera lui Creangă rămân să fie rele- 
vate !Cu ce infime mijloace poate fi realizat d.p. umorul lui (— atât 
de bogat-nuanțatul lui umor, — o altă problemă! —), cu un 
singur cuvânt chiar! Iată-l d. p. atelajul coţcăresc: „Două iepe 
albe ca zăpada și iuți ca focul, se sprijiniau mai totdeuna de 
oiștea cărnţei“. Două iepe albe ca zăpada și iuți ca fo- 
cul — e fortissimo (cetitorul inteligentil va sublinia, alăogându-i o 
mică pausă); şi ar putea fi vorba chiar de adevărate „zmăoaice“ (cum 
le zice Moș Nichifor), — dar se sprijiniau  [decrescendo!] 
mai totdeauna de oiştea căruței e abisul în care dintrodată 
s'au scunfundat cele două zmeoaice, şi'n faţa noastră ne pomenim 
numai cu o sărăcie de ogârjite mârţoage... 


Şi acum o indiscreţie redacțională. Când atâţia dintre în- 
vitaţii noştai de a colabora la acest prinos de închinare lui Creangă, 
ne regardau cu răspunsuri ca acestea: „Dar despre Creangă ce 
Sar mai putea spune? Care dintre scriitori noştri e mai lămurit, 
în opera şi'n biografia sa?“ — atunci uimirea noastră n'a fost, 
mică. Încât hotărîrea noastră rămâne, ca în acest an de împlinire 
a patru decenii dela moartea 3) celui ce-a inaugurat proza ro- 
mânească artistică, să arătăm pemdelete cât de variate și multiple 
sânt problemele literare impuse de cel ce-a fost „ia,... o bucată 
de humă însuflețită din Humulești“... Va fi şi aceasta 0 co- 


memorare!.... 
Leca Morariu 


i] 


3) Creangă a murit în 12 Ianuarie st. nou 1890 (deci nu în acelaș an 
cu Eminescu )). 

Variante ungurești la lon Creangă 
I. 


Cetind pe lorger Antal: Heâtfalusi cesing6 
nepmescek. Budapest, 1908 (Adecă: A. Horger: Povești 
ciangăiești din Săcele), am găsit la paginele 64-69 
pe Szent Peter 6s au Katona (Sfântul Petru și cătana). 
Este povestea lui Turbinceă al lui Creangă. Este o 
poveste csing6; și ușor de trecut în Moldova, unde Cian- 
găii sunt populaţie veche. 

Textul povestei traduse fidel urmează: 

În vremewn care Christos şi Sân-Petru mai umblau pe pă- 
mânt, Sfântul Petru cârtia pe soldaţi, că sunt oameni răi. i, dar 
Christos, Domnul nostiu, zise: 

— Am să te prefac, să fii cerşitor. Și ştiu că soldatul are 
numai trei creiţiari; și tu du-te şi-i cere milă. — 

Așa Sa și întâmplat. 

Sfântul Petru îndată se şi duse acolo; se făcu cerşiţor cun 
picior de lemn; și sta acolea, în fața soldatului. Soldatul îl vede 
şi-i zice: 

— Vai numai trei creiţari am la suflet; dar eu sânt om să- 
nătos; dacă muncesc, câştig. Însă tu ești pocit şi neputincios. lată 
ui eneițaa: == 

Petru iea creiţarul, mulţămeşte şi se duce la Domuunl nostru 
Christos. 

— Hi — zise Domnul nostru Christos — căpătat-ai ce- 
va, Petre? — 

— Cum nu; zise că sânt schilod şi neputincios şi-mi dete 
un creițar. — 

— Acum du-te şi-i cere şi pe celălalt. Iar eu voiu face să 
fii acum orb de-un ochiu,— 

Aşa se făcu. Deodată Sfântul Petru se aşeză tot acolo, cer- 
şitor. Şi stă în fața cătanei cerând o puţintică milostenie. 

—  lerte-mă Dumnezeu, dar am mai dat un creiţar, altui cer- 
şitor. Tu ești orb; îţi dau și ţie. Mai rămân cu unul, dar nu-i 
nimic. — 

Şi Sân-Petru se duce iarăși la Domnul nostra Christos; și 
Christos îl întreabă, dacă soldatul i-a mai dat ceva. Sfântul Petru 
îi spune că i-a mai dat un creiţar. 

— Acum te las tot cerșitor, dar fără braţe. — 

lar Petru se 'nfăţișă iarăşi soldatului și ceru milă. 

Acesta clătină din cap: 

— Dumnezeu să mă ierte, dar eu avui trei creițari. Doi 
i-am dat altor cerşitori schilozi; pe-al treilea ţi-l dau ţie. — 

Şi-l dete şi pe acesta, tot lui Petru. Sf. Petru se duse îna- 
poi la Domnul nostru Christos și-i spuse că i-a dat şi al treilea 
creițar, cătana. Zise atunci Domnul nostru Christos: 

— Văzut - ai ce inimă bună are cătana? Hi, acum săi 
ieşim inainte şi pentru cei trei creițari să-i dăm orice va cere. — 


Au și mers acolo Domnul nostru Christos și Sf. Petru; și 
i-au zis: 

— Fiindcă ai avut inimă aşa de bună, pentru cei trei crei- 
țari îți dau orice vei cere. — 

Cătanei tare-i plăcea tutunul; deci asta ceru, ca pentru crei- 
țarul cel dintăiu să-i dea o pungă de pipaş, să nu i se sfârșască 
niciodată tutunul. Sân-Petru îi tot şoptia: „Cere-ţi mântuirea su- 
fletului!“, dar cătana nu; ceru numai punga de tutun. 

— Dar pentru al doilea creițar ce să-ţi dau? — 

Sân-Petru şoptia şi acum: „Cere-ţi mântuirea sufletului !*, dar 
cătana era cam beţiv, și pentru creiţarul al doilea a cerut o ploscă 
din care rachiul să nu se sfârzască niciodată. Şi Domnul nostru 
Christos i-a dat cătanei și plosca. 

-— Şi pentru al treilea ce-ţi dau? — zise Domnul nostru 
Christos. Acum ceru un sac și o bâtă. Când va vrea el, dușmanii 
să se vâre în sac și de va zice: „Bâtă, bate!“ bâta să bată, să 
bată. 


Domnul nostru Christos tustrele lucrurile i le-a dat; iar că- 
tana se duse "'ntr'un sat. 

Caută el sălaș și întră în crâșmă și roagă pe crâșmar, să-l 
lase să doarmă acolo peste noapte. Crâșmarul zise: 

— Eu bucuros te las, dar noaptea, pe-aici, umblă diavolii şi 
nimeni nu poate durmi aice, de ei; nici eu nu pot. — 

Dar cătana zise: 

— Mie nu-mi pasă, eu nu mă tem. — 

Se așeză în odaie, scoase plosca şi bău. Dar pe când bea 
cineva de supt fereastră se văita: 

— Vai mor de frig! — 

Zise el: 

— Dacă mori de frig, întră 'm casă! — 

Dar deodată se umplu toată odaia; şi erau numai draci; şi 
pe coș se strecurau; și așa mi-l strâmtoriră la perete, de era mai 
să-l sugrume. Lheodată se hotărăşte şi prinde sacul. 

— Băgaţi-vă 'n sac; şi cine nu încape lipească-se de sac; 
iar tu, bâto, bate! — 

di, dracii deodată au pierit în sac; iar cine ma încăput, s'a 
lipit de sac; iar bâta-i bătea bine pe diavoli. Dracii se rugară să-i 
sloboadă, că ei i-ar aduce atât cât îi trebuește. li slobozi, iar ei 
cărază în crâșmă atât aur, încât dimineaţa crâşmarul wa mai putut 
să deschiză ușa. Crâşmarul striga, de-afară: 

— Voinice, dormi ori chiar ai și murit? — 

— Nam murit, dar dacă poţi, aruncă-mi prin fereastră o lo- 
pată, ca să-mi fac potecă. — 

Crâşmarul caută o lopată, i-o dă pe fereastră, cătana îşi sa- 
pă drum și deschide ușa. Zice crâșmarul: 

— Dar cine - aduse atâta aur? — 

— De bună seamă diavolii — răspunse cătana. 

Crâșmarul zise să împarţă acum amândoi aurul; dar soldatul 
răspunse că lui nu-i trebuește niciun aur; ce-i trebueşte lui, are, 
de toate; aurul să-i rămână deci, tot, crâșmarului. 


Astfel cătana plecă, se 'ntălni cu un om, dar omul era Moartea, 
a-i zise: 

— Acum ţi-a venit vremea să mori. — 

— Mie, nu! — 

— Ba, chiar ţie! — 

— Mie, nu! — 

Şi se ciorovăiră până zise el: „În sac cu tine; şi bate, bâto!“ 

Iheodată moartea 'n 'sac a fost; şi bâta bătea, bătea vârtos. Se 
ruga Moartea s'o sloboadă; că ea nici nu se va mai uita la el. 
Dacă a făgăduit aşa, i-a dat drumul. Şi-a mai trăit, de l-ai fi pu- 
tut pune 'ntr'o traistă, așa scăzuse din trup. 


Dacă a văzut că Moartea nu-l mai iea, su socotit să meargă 
el la iad. S'a şi dus; dar dracii îl cunoaşteau, sau temut de el şi 
de frică au voit să zidească o cetate. Tocmirea nonăzecişinouă de 
zidari, să o zidească; pentruca soldatul să nu se mai poată apropia 
de ei. Ei, în cetate dracii se 'mchiseră astfel, încât cătana n'a pu- 
tut să, între. 


De-acolo pe cei nouăzecişinouă zidari cătana i-a dus cu sine 
la raiu. Și bătu în poarta raiului. Sfântul Petru zise: 

— Cine-i acolo? — 

— Eu sânt, cătana. Am adus la raiu nouăzecişinouă de sutlete. 

Cele nouăzecișinvuă de suflete le-au numărat, le-au lăsat 
să între, dar pe el nu, pentrucă atunci nu i-a cerut Domnului no- 
stru Christos, să-i deie mântuirea sufletului. De supărare, foc se 
făcu soldatul şi atâta îi spuse lui Petru: — Vâră-te m sac; iar 
tu, bâtă, bate-l! — 


Petru s'a dus la Christos să i se plângă. 

— Dar bine, Petre, nu-ţi aduci tu aminte ce inimă bună 
avea? Numai trei creițari a avut și ţi i-a dat ţie, toţi. Acum tre- 
bue să-l iertăm. — 

Așa ajunse m raiu cătana; și de nu va fi murit, trăeşte şi 
astăzi. 

II. 

A doua poveste, tot ungurească, despre aceleaşi is- 
prăvi cătăneşti, a cules-o pela a. 1820, Gaal Uyorgey 
În colecția Magyar nepmesegyiijtemânye (editată de 
Kazinezy Găbor şi Toldy Ferencz), Pesta, 1857, vol. |, p. 
104-110, publicată subt titlul A szokott Katona (Dezer- 
torul). Din povestea aceasta arăt mai ales variantele: 

Soldatul bătrân îşi cere liberarea,; sărac ajunge la o pădure. 
Domnul Christos ştia ca el are trei creițari; trimite pe Petru să-i 
cerșască. Cătana-i dă și trece înainte. Domnul trimite pe Petru 

să-l întrebe ce-i cere pentru acei creiţari ; ceru: o pâine albă, să nu se 
sfârșască niciodată ; o ploscă cu vin roşu, fără sfărșit; şi o şuncă 
nesfărșită. Dar mântuirea sufletului, Petre? N'a cerut-o. 

Intrând în pădure le găseşte pe rând. 

Domnul trimite pe Petru să mai întrebe ce mai vrea, doar 
va cere mântuirea sufletului. 

Acum soldatul ceru o pipă cu tutun nesfârşit, şi sacul cu bâta. 

Le-a, găsit şi pe-acestea. 

Apoi ajunge la un oraş. Crâşmarul nu are loc, dar îl trimite 
la palatul în care, de când a murit craiul, nu mai locueşte nimeni. 
Acolo, în odaia care mânca regele, i sa adus de mâncare și de 
băut. Înoptând aprinse o lumânare. Pela unsprezece oare veni 0 
slugă, care n'a voit să plece "apoi; l-a băgat în sac şi l-a bătut. 

Bucătariul veni să-și caute sluga (ramasăn sac); întră și el 
în sac, 

Apoi veni craiul cu mulţi draci; in sac şi cu ei și bate-i! 

Dracul !) ca să scape, îmbie ceva; cătana-i cere suflete. 

Merg la iad, vâră sacul şi 99 de suflete se urcă pe el; iese 
cu ele; ele se prefac în miei şi cătana se face păstor. 

Christos trimite pe Petru să-i ceară sufletele. Petru merge 
ca măcelar. Păstorul le-ar da, dar să meargă şi el cu ele..Christos: 
„Să le mâie, deci, unde vreai tu, Petre!“ Şi merg impreună până 
la porțile raiului. Întrară; întră şi cătana. 

Sfântul Petuu întreabă, ce-i de făcut? Chmistos răşpunde: 
Trupul i-l fac praf şi las un vânt, să-l sufle de-aici. 

Acum ca să fie de ceva folos, îl făcură straje la poarta raiu- 
lui; dar așa ca, fără voia lui Petru, să nu lase pe nimeni să în- 
tre. Dacă sosiţii la rai nu fuseseră cătane, el întreba de Petru; 
dacă fuseseră cătane, îi lăsa să între de-adreptul. Sfântul Petru, 
văzând ca sunt prea multe cătanen raiu, îi luă dezenrtorului cin- 
stea și sufletu-i rămase fără slujbă. 

În palat fu linişte. 

Orăşenii au așteptat înzădar cătana. 


XII. 


0 variantă am găsit și în faimosul (la Unguri) Be- 
nedek Elek, Katona mesek. Budapesta (1906) p. 64. 


1) Gaal scrie: Pluto. 

Titlul: Az obsitos. (Cătana liberată). Dau și din 
ea câteva idei: 

Craiul, liberându-l din slujbă, dă bătrânului soldat trei crei- 
țari. Creiţarii-i dă pe rând lui Christos şi lui Sân-Petru. 

Ca dar cătana-și cere o pipă, cărțile de joc, să câștige el 
totul, şi sacul, să înghiță, la poruncă, toată lumea. 

Întmun oraş al craiului cătana întră'ntr'o crâșmă. Aude căn 
fiecare noapte dispare, din odaia de straje, câte un soldat crăiesc. 
Sașează, deci el de pazăn odaia cu pricina. Ca să facă treabă, 
cere 12 buţi cu vin, 12 cu rachiu și 12 lumânări. Şi se pune pe 
joc de cărţi, singur. Din pod se lasă diavolul la vale; întăiu pi- 
cioarele, apoi şoldurile, apoi capul. După el alți draci cad cu du- 
iumul. „Sfâşiaţi-l“ strigă unul. Dar, la poruncă, toţi întrăn sac; iar 
cătana, se pune pe-un somn bun. 

Craiul se miră de-așa faptă. Cătana-i ceren dar: o nicovală, 
so poată lovi 12 fierari deodată, 24 fierari, ciocane și 24 de buţi 
cu vin. Sacul pe nicovală acum; și trageţi-i băeţi! 

Diavolii urlă; şi dau zapis că nu vor mai da pela odaia de 
strajă, să mai fure soldaţi. 

Plecând, cătana respinge aurul oferit de craiu și pleacă. 

Trecu vreme multă, bătrânul soldat îmbătrâni și mai mult. 
Christos, milos, îi trimise un înger, să-l ducăm raiu. Dar el încă 
nu voia să plece din lume; şi-l băgă și pe înger în sac! 

Neliniștit îl slobozi însă și plecă la raiu, deodată cu el. 

Sân-Petru îl trimite la iad. Dar dracii închid porţile și-l tri- 
mit la raiu. 

Sân-Petru iar se împotriveşte. 

Dar sacul e-aici; şi-l înghite și pe Sân-Petru! 

Christos vine, îl scoate din sac pe apostolul său și-l bagă pe 
bătrânul soldat; — și dacă nu i-au dat drumul, și astăzi zacen sac, 


la poarta raiului. 
(p. conf.) Gh. Bogdan-Duică, 

De-ale lui Greangă 


Din povestea „bujdeucei“ — Unde şi când a murit lon Creangă? 
Rectificarea unui act oficial 
Ion Creangă! Câte amintiri nu mă leagă de dânsul, din anii 
copilăriei mele, și până la moartea lui, prea timpurie... 
L-am cunoscut, la Iași, pe la 1869—1870, în casele noastre, 
din strada Coroi, unde venia ca institutor să dea lecţii unei copile, 
luată de suflet. Imbrăcat în haine preoțești, cu părul său blond 


deschis, albicios, cn ochii albaștri, subţire și sprinten — ceea ce 
contrastează cu figura lui de mai târziu — vioi, mai cu deosebire 


şi vesel, cum a fost întotdeauna Părintele Ion Creangă, m'a cucerit 
prin comunicativitatea lui prietenească și sinceră. Fusese introdus 
la noi, de preotul nostru de casă, acelaş Părintele Ivanciu, 
dela Sf. Gheorghie Lozonschi, despre care el arată că îl starostise 
cu fata preotului Grigoriu, dela 40 de Sfinţi... 

In toamna annlui 1871, am plecat la studii în străinătate, și 
revenind la lași numai vremelnic în timpul vacanțelor, nu am 
reluat relaţiile mele cu Ion Creangă decât tocmai prin anul 1884, 
în cercul „Junimei“. De data aceasta, l-am găsit îmbrăcat în haine 
civile, mai puţin sprinten, îngrăşat, cu gâtul scurt, cu părul mai 
închis, dar fără ca această schimbare fizică, să-i fi schimbat sufle- 
tul, tot atât de vioi, tot atât de neastâmpărat, de comunicativ 
și de vesel. 

Intâlnindu-l foarte adeseori, mai cu deosebire la „Tipografia, 
Naţională“, din strada Alecsandri — al cărei coproprietar era, 
împreună cu institutorii fruntași ai Iașului de pe vremea aceea, 
Preotul I. Enăchescu, V. Răceanu, C. Grigorescu, I. Mardare și 
alții, între cari și tipograful Ioan S. Ionescu, conducătorul şi mai 
pe urmă singurul proprietar al tipografiei, și care trăieşte şi astăzi. 
Aici unde apărea şi revista „Convorbiri Literare“, și unde Creangă 
venia să-şi corecteze lucrările, care toate au fost tipărite la această 
tipografie — fie în „Convorbiri“, fie în volume — am avut pri- 
lejul fericit, de data aceasta, nu numai să-l văd, dar să-l 
cunose, să-l înţeleg, să-i admir talentul neasămănat de original 
ca scriitor şi povestitor, precum şi sentimentele lui, ca naţio- 
nalist român și ca om, 

La întrunirile „Junimei“, în mijlocul atâtor personalităţi di- 
stinse şi la cari domnia pururea veselia fecundă a spiritului exube- 

rant — ca perpetuu protest împotriva „posomoririi“ pedantismului 
steril — veselia lui Creangă, se impunea tuturor, cucerindu- 
ne prin originalitatea ei, întotdeauna instructivă. Căci veselie 
era și veselia sceptică a lui Vasile Pogor; şi veselia frivolă, de 
„cântecele comice“, a lui Ioan lanov; și veselia Vlajină orientală — 
în nota lui Nastratin Hogea — a „binehrănitului“ anecdotist arv- 
mân, loan Caragiani. Dar pe acestea toate le covârşia veselia 
bunului simţ, românesc, —fără nici un amestec de învăţătură 
străină — a lui Creangă, căreia nimic nu putea să-i veziste, când 
venia, întotdeauna la timp, să restabilească drepturile față de 
încălcările pretenţiei seci. „Anecdota primează“, şi tot ce nu 
era adevărat și sănătos, se risipia întrun hohot de râs, de pe 
urma anecdotei lui... Anecdotă — cum se zicea la „Junimea 
nu Anecdută. 

Fireşte că şi in afară de şedinţele „Junimei“, ceasurile 
petrecute în societatea lui Creangă, erau pentru mine o adevărată 
sărbătoare: o desfătare sufletească, şi un învățământ, pururea de 
sincer naționalism . . . 

Cu deosebită mulţămire îmi aduc aminte de zilele trăite 
impreună cu dânsul, în luna lulie 1885, la Slănicul Moldovei, cu 
toate că pe atunci era suferind şi venise la băi, ca să-şi caute 
sănătatea zdruncinată. Din timpul acela, mi-a rămas, ca amintire, 
fotografia publicată în „Lupta pentru Viaţă“, revistă literară și 
sociologică, redactată de N. A. Bogdan (laşi, Anul I, 1903—1904, 
pag. 75). Această fotogratie, a lui Ion Creangă, N. A. Bogdan și 
a mea, ne-a fost luată pe „tinichea“, de un fotograt ambulant, 
la una din excursiile noastre, şi arată chipul suferind al lui Ion 
Creangă, în urma boalei crude care îl indesise. 

Cu toate acestea, Creangă, a rezistat încă patru ani de zile. 
In cuwsul celor trei ani din urmă, 1887, 1888, 1889 — după 
intoarcerea mea definitivă la laşi — îl vedeam tvarte des, fie tut 
la şedinţele „Junimei“, sau la „Tipografia Naţională“, unde dânsul 
venia aproape zilnic, fie că mă vizita acasă la mine: acelaș ca 
suflet, ca veselie, ca sinceritate, ca sentimente, ca dragoste nesfâr- 
şită pentru țară şi neamul său românesc. 

Ultima mea amintire, despre Creangă se coniundă cu amin- 
tirea, morţii lui —— dându-mi astăzi prilejul să rectific o ervare, 
din actul oficial, cu privire la locul decesului său. 


+ 
+ + 

Unde a murit lon Creangă? 


Lia lași. O ştie toată lumea. Dar unde, la laşi? Eu o știu 
exact, cum o mai ştiu şi alţii. Tot atât de exact, cum va fi fost 
înregistrat, desigur, de actul de moarte... 

O presimţire totuşi — datorită poate neincrederii în exacti- 
tatea actelor oficiale, de felul acesta, — din cauza naturii înseși a 
faptelor pe cari: sunt chemate a le relata, după spusele oamenilor 
în împrejurări dureroase — m'a făcut să caut a verifica cele 
scrise în actul oficial, cu cele ştiute de mine. 

Actul! In ziua de 20 Ianuarie a. c. (1930) — stăpânit de 
presimțirea mea — am pormit, așadar, cătră Oficiul Stării civile 
a Primăriei Municipiului Iaşi, cu petiție timbrată în toată regula: 
cerând să mi ge elibereze un extract al actului de moarte a lui 
Ion Creangă, și care mi sa și eliberat, chiar în acea zi, cu nu- 
mărul 446, în următorul cuprins: 

REGATUL ROMĂNIEI 
PRIMĂRIA MUNICIPIULUI IAŞI 
OFICIUL STiREI CIVILE 
Extract 
Din registrul Actelor de moarte pe anul una mie opt sute 
nouă zeci. 
No. 5 
Joan Creangă. Act de Moarte 

Din anul una mie opt sute nou zeci luna 
Ianuarie ziua doua ora două dupii amiază, act de 
moarte a lun Creangă de cincizeci doi ani, de religie 
ortodoxă de profesie profesor văduv, domiciliat desp. 11], 
mort trei zeci una Decembrie la anul expirat una mie 
opt sute optzeci şi nouă ora unul post meridiane în casa 
din Strada Golha cu No. 51. Marlori au fost D- 
Vasilie Th. Ciohodariu de cincizeci ani funcționar do- 
maciliat desp. III şi Nicolai S. Ghiorghiu de trei zeci 
ant functionar domiciliat în desp. III, care şi au 
subscris acest act, după ce li s'a cetit, împreună cu nos 
şi D-rul Gheorghe Iuliano, verificator de morți, domiciliat 
în despărțirea 111, care a constutat acest caz de nioarte. 
Fiicut de noi Dimitrie A. Greceanu, olicer strirei civile 

3 Mumeipiului Iaşi. 

Urmează semnăturile . . . 

Dat conform regis., astăzi în 20 a lunei lumuarie 1930. 
Oficer Stărei Civile 
Delegat IMrector 
(55) G. Pârău. Pop. 
No. 446. 


Acesta este actul oficial. Actul cuprinde ogravă 
eroare, pe care mă grăbesc a o rectifica, după amintirile mele: 


Ion Creangă, nu a murit „în casa din Strada 
Golia, cu No. 51* — cum zice actul oficial — ci în 
„bujdeuca“, proprietatea lui din Strada ȚâcăuNr.4. 

In casa din Strada Golia, cu Nr. 51 — astăzi Strada Cuza- 
Vodă, având încă acelaş număr 5, și fiind ocupată acum de un 
magazin de încălțăminte „S. Galman“ — se afla atunci debitul 
de tutun, pe care îl obținuse Creangă, dar pe care îl exploata, 
fratele său Zachei. Acesta locuia acolo cu familia sa: nu Ion 
Creangă, care își avea locuința în „bujdeuca“ lui, unde a și murit, 

Această amintire a mea este precisă. Totuşi voind să o con- 
trolez — pentru alţii, căci eu însumi nu mă puteam înșela — 
m'am dus imediat, ieșind dela Primărie, la dl. Joan S. Ionescu, 
tipograf, fostul asociat al lui Ion Creangă, la „Tipografia Naţio- 
nală“, şi care locueşte și astăzi în curtea fostului local al acelei 
tipografii, în Strada Alecsandri. D. Ioan S$. Ionescu, ca cel mai 
competent în această materie — deoarece d-sa şi cu regretatul 
Miron Pompiliu, a îngrijit de înmormântarea lui Ion Creangă — 
mi-a confirmat în totul cele știute de mine, prin următoarea, 
declaraţie, dictată soției sale, și semnată de d-sa, pe care o 
reproduc întocmai: 


Declaraţie. 


Subsemnatul lon S. Ionescu fost co-proprietar şi 
asociat cu defunctul Institutor 1on Creangă, declar că, 
fostul meu lovarăş şi vechi prieten, 10n Creangă, au 
murit în noptea de 31 Decembrie 1989, în vristă de 
52 ami, în casa lui numită de dânsul bojdeucă, din 
Picdu, iar nu cum arată actul de morte eliberat de Pru- 
măria Iaşi că ar fi murit în Sir. Golia 51, ceea ce este 
cu totul greşit. Căci eu împreună cu Profesorul Miron 
Pompiliu ca prieteni l-am înmormântat râdicându-l de 

la casa lui din Țicău. Locul mormântului ni la dat 
în urma cererei noastre fostul Primar Vasile Pogor. In 
Str. Goha 51, eru debitul de tutun a lui lun Creangă 
care era condus de fratele său Zacheii Creangă care 
şedea cu famiha lui în acel debit. 

Acesta este adevărul. Pentru lon S. Ionescu şi 
după diclarea sa am scris eu această declarație ca 
soția sa 

Eufrozina I. Ionescu 

laşi 20 lanuar 1930. 

I. $ Ionescu. 
Această mărturie a d-lui loan S. lonescu, adevereşte dar 
ceea, ce am spus în contrazicere cu actul oficial: 


Ioun Creangă a murit la Iaşi, în „bujdeuca“ lui, din Strada Ţâcău. 


Ar putea cineva să întrebe — doar sunt atâţia „sceptici“, 
în lumea aceasta — că mai la urmă ce însemnătate are să știm: 


dacă Creangă a murit,în „bujdeuca“ lui din 'Țâcău, sau în casa din 
Strada Golia cu Nr. 51? 

Aș întreba și eu, mai întăi: 

Ce este mai însemnat să cunoaștem: adevărul sau eroarea? 
Dar adevărul — în cazul acesta — oricât ar părea de puţin în- 
semnat, la prima vedere, are o însemnătate deosebită. Acest 
adevăr, face parte din însași fiinţa lui Creangă pe care nu ni-l 
putem închipui — şi nu-l putem înţelege -— decât așa cum a fost. 

„Casa din Strada Golia cu No. 51%, este o 
imposibilitate psichologică. Era imposibil ca Creangă 
să locuiască în acea prăvălie, fără aier, fără lumină şi fără altă 
vedere decât a stradei zgomotoase, și a unei murdare curţi 
jidăneșşti. 

Imposibil! „Bujdeuca“ din Strada Țâcău, cu grădiniţa 
din faţă; cu pârăuașul grăbit trecând pe sub ulmul de lângă casă; 
cu cerdacul de din dos, având o vedere largă, admirabilă asupra 
Tătăraşului și a dealurilor Ciricului şi Sorogarilor, deschise ime- 
diat hoinăriilor lui, în tovărăşia lui Eminescu, şi altor prieteni, 
această „bujdeucă“, a fost doar anume aleasă de dânsul: pentru 
că i se potrivia sufletește. 

Aici a trăit, aici a petrecut cu prietenii săi, aici a suferit — 
aici a creiat operele lui neperitoare — aici a murit. Acesta este 
adevărul. 

Şi iarăși întreb: 

Oare poate îi indiferent, pentru memoria lui Creangă — în 
primul rând, pentru înţelegerea operei sale, de cătră generaţiile 
viitoare — ca să rămână în ființă eroarea actului oficial, cu 
moartea lui „în casa din Strada Golia cu No. 51“, şi să ne ducem 
acolo în pelerinaj, la... magazinul de încălțăminte, sau altul, ca 
poate să ne sfințim de evlavie și să simţim, ceea ce el a simţit, 
şi a scris? 


e . 
4 

Bujdeueca lui Creangă în mahalaua Țâcăului (lași) 
(după un desem de T. Pamfile, v. rev. „lon Creangă“ 1914, 287) 


Eroare! Oroare! Dar cum se explică această eroare, introdusă 
in actul oficial? Se explică uşor, dacă avem în vedere că cei doi 
„marturi“, funcționari, nu aparţineau familiei, nici prietenilor lui 
Creangă; că vor fi fost luaţi ca marturi de ocazie în ultimul mo- 
ment, pentru îndeplinirea formalităţii întârziate, cum se 
vede din împrejurarea, că actul de moarte a fost redactat, în 
grabă, chiar în ceasul înmormântării, pe când familia 
se afla la cimitir! Căci textul actului zice, după cum am văzut: 

„Din anul una mie opt sute nouă zeci, luna 
Ianuarie, ora două după amiază“... 

Dar la ora aceea tocmai, avea loc înmormântarea lui Ion 
Creangă, la cimitirul „Eternitatea“, cum arată invitaţia tipărită, 
ce mi Sa trimes și mie, şi pe care o păstrez, cun următorul text, 
având în frunte o capelă şi un înger, cu o salce plângătoare: 

loan Creungă 
Profesor în vrâstă de 52 ani după 
o lungă suferinţă a încetat din viaţă în 
ziua de 31 Decembrie. Inmormântarea va 

avea lvc Marţi 2 Ianuarie ora 1 precis la 
cimitirul Eternitatea unde se află depuse 
rămășițele lui. Fii, Frate şi surori roagă 
pe toţi amici,colegii şi cunoscuțţii a asista 
la înmormântare. 

„Fii“, este iarăşi o greșeală, de tipar. Căci Creangă, nu 
a avut decât un singur fiu: Căpitanul C. Creangă. 

Dar va să zică: actul de moarte — datat la ora două — 
este în întârziere cu un ceas, față de înmormântarea anunţată la 
ora 1 precis. Întârzierea actului, îi explică eroarea datorită, grabei 
cu care a fost făcut: în ultimul moment. 

Explicând şi cauza erorii — uşoară de înțeles — rămâne 
dar adevărul, de altfel indiferent de orice altă explicaţie, aşa 
precum îl cunosc, și l-a mărturisit și d. loan S. Ionescu: fără nici 
o îndoială posibilă şi de mare preţ pentru noi. 

Sunt dar foarte fericit, că am putut să fixez acest adevăr, 
descoperind eroarea din actul oficia]. Căci dacă ar fi rămas această 


eroare —- după dispariţia și a noastră, a ultimilor cunoscători ale 
celor văzute cu ochii — sar fi putut întâmpla ca un 'Taitler 


oarecare, cumpărând „casa din Strada Golia cu No. 51“, să o fi 
vândut Primăriei, Ministerului, sau vreunei, presupun, societăţi 
literare, a viitorului: ca locaș sfințit prin moartea lui Ion Creangă, 
şi care poate că ar şi fi fost transformat în muzeu! 

lar Românii ar fi venit aici de pretutindeni: să vadă, şi să 
nu înţeleagă nimic. Pe când „bujdeuca“, din Strada 'Țâcăului, așa 
de plină de înţeles — devalorificată prin eroarea din act — sar fi 
risipit, precum era să se risipească dăunăzi ... 


* 
%* * 


In primăvara anului 1918, în adevăr, „bujdeuca“ ajunsese 
într'o stare de dărăpănare totală, și era gata să cadă pe vale. 
Căci şarampoii, pe care era clădită, din partea aceea, putrezind, ca şi 
acoperemântul de şindilă, prin care întra ploaia, „bujdeuca“, de 
vălătuci, având şi grinzile putrede, se povârnise, așa că orice 
furtună ar fi putut-o risipi, dacă nu ar fi fost luată de apa din 
deal..... 

Atunci, cătră sfârşitul suferințelor noastre din timpul răz- 
boiului, cu deosebire de grele, la Iași ne-am constituit în comitet, 
împreună cu d-nii inginer Gh. Popescu deputat Al. Alimăne- 

ştianu, G. T. Kirileanu și Dr. C. lonescu-Olt, refugiaţi din Bucu- 
reşti; cu d-nii profesori Dr. N. Leon şi Dr. C. Şumuleanu, de 
la Universitatea din Iași; cu d. Dr. N. Racoviţă, primarul Co- 
munei Iași ; și cu noi, prietenii mai vechi ai lui Creangă: N. A. Bogdan, 
publicist, Ioan S. Ionescu, tipograf, C. Grigorescu, fostul învăţător, as- 
tăzi decedat, şi cu mine. Acest comitet, sub conducerea tehnicăad-lui Gh. 
Popescu, a început prin a canaliza apele din deal şi părăul, con- 
struind şi un basen, cu o cișmea lângă ulm; a înlocuit șarampoii 
putrezi, de cătră vale, şi a reconstituit întreaga clădire, punând-o 
sub acoperemânt de șindrilă, cum fusese intocmai, cu cele două 
odăi şi cu cerdacul din fund. Urma să se construiască și căsuţa 


Bujdeuca lui Creangă, restaurată 
(după broșura Pentru amintirea lui Ion Creangă 1918) 


de alături, care servia de bucătărie pe vremea lui Creangă — și 
care se risipise mai înainte. Această căsuţă era de neapărată 
trebuință, pentru paznic, pe când în cele două odăi urma să se 
întemeieze un mic muzeu, cu amintiri despre marele povestitor, 
şi despre Eminescu, care petrecuse aici împreună cu dânsul. Dar 
comitetul s'a disolvat la încheierea păcii, lăsând ca această lucrare 
să se îndeplinească de Rectoratul Universităţii din Iaşi, căruia, 
i-a încredințat îngrijirea şi desăvârșirea „bujdeucei“, ca unul ce 
dispune de atâtea mijloace, îndeosebi, de concursul entusiast al 
studențimii române . . . 
Aşa a fost, ce a, fost. Dar ce este astăzi? 


E 

Duminică 26 Ianuarie 1930, ca să fixez bine data, mam dus 
împreună cu d. Dr. C. Bacaloglu, profesor al Universităţii din 
laşi —- acum transferat la București — ca să vizităm „bujdeuca“ 
din Strada 'Ţâcău. Şi iată ce am constatat: 


Canalizarea noastră, de la 1918 rezistă; dar basenul, nere- 
parat, de supt ulm, se dărâmă. Căsuţa de alături, nu sa construit. 
Paznicul, pus de Rectorat, locueşte în casă, ocupând odaia din 
stânga, el, soția lui, trei copii şi o femeie bătrână: șese persoane, 
într'o încăpere de trei metri pe patru. Odaia din dreapta servește 
„muzeului“, care cuprinde — pe lângă câteva reproduceri ale 
„bujdeucii“, cum era în starea de dărăpânare de mai înainte — 
o măsuţă de brad, o laiţă, o cofă cu apă, iar pe pereţii crăpaţi, 
gravuri boţite şi rupte, fără sticlă şi fără cadre, chipul cunoscut 
al lui Eminescu, din ediţia mea, a operelor lui complete, Cuza-Vodă, 
Domnii "Ţării, cari abia se mai disting, pe hârtie ordinară, îngăl- 
benită de vreme, și, tot aşa de-asupra ferestei de la miazăzi, 
lipită pe părete, ca şi celelalte, o gravură mică, mai veche, repre- 
zentând, autentic, pe însuşi Bolivar 1783—1830, eliberatorul 
Venezuelei, şi creatorul Boliviei! Dar peste toate acestea, triumfă, 
placarda modernă colorată, cu reclamă „Vinuri Naturale 
Luther“, reprezentând un păhar cu vin auriu, și struguri gal- 
beni-verzui, pe fund albastru închis (din stabilementul grafic „Krafft 
& Drotieft A. G. Sibiu“), păstrat la „Muzeu“, în nu mai puţin 
de trei exemplare, din cari am luat şi eu unul, ca document de 


pietate și de „cultură“, a timpului nostru!,.. Pe când, mai uitasem 
să spun, că „cerdacul istoric“ — unde Ion Creangă, a creiat cele 


mai multe din operele lui, și unde și Eminescu a petrecut, de 
atâtea ori, și sa ascuns între altele, și la 1883, venind din 
Bucureşti, de și-a scris „Doina“, cetită în „Junimea“, şi la 
desvălirea Statuei lui Ștetfan-cel-Mare, din laşi — l-am găsit acum 
oenpat cu oale, hârburi şi tot felul de bondroase de-ale gospo- 
dăriei. De ai fi zis că le adusese tocmai atuncea Bahluiul, dacă 
nu ar fi fost acoperite cu praf de demult... 


Mă oprese. Fără nici un comentar. Doar să zicem: faptele 
vorbesc de la sine. .. 

Din povestea „bujdeucii“ sunt atâtea de spus! Dar 
cine ar putea să le spună deodată? 
Scopul meu a tost acum, numai unul. Să dovedesc: 
Aici a murit Ion Creangă. 
Dovada este făcută. Scopul meu este atins. Celelalte, vor 
veni mai pe urmă. Când va fi timpul lor... Dacă va fi! 


A. C. Cuza 


Casa vornicului David Creangă (bunicul lui Cr.) în Pipirig 
fot. în 4 Iulie 1925 


De-ale școlii (Spicuiri) 

Ș'apoi să fie cineva de tot bou, încă nu este bine. Din cărţi culegi 
multă înţelepciune ; și la dreptul vorbind, nu eşti numai așa, o vacă de muls 
pentru fiecare, (Amintiri I) 

9) 
cumplit meșteșug de tâmpenie, Doamne ferește! (e școala cea cu 
„turbare de cap și frântură de limbă“), 


(5) 


+. „ profesorul, care și el se mira cum a ajuns profesor, zicea: „Luaţi 
de ici până ici“, cum mi se pare că se mai face pe unelocuri !) şi astăz.“ 
(Amintiri II]) 


Când să-ţi petreci şi tu tinereţa, apucă-te de cărturărie; parcă are 
omul zece vieţi! (Amintiri IV) 


Ion Creangă 


(Amintiri III) 


1) Obiar şi la Suceava! (Nota culegătorului). 

A NEA 


AIA N 


Ai 


Insemnări de-ale lui Greangă 


După moartea lui lon Creangă, mam dus și eu, împreună cu 
Eduard Gruber şi Grig. Alexandrescu, la „bojdeuca“* din strada 
Țâcăului, de am răscolit toată locuinţa, ca să găsim manuscrisele 
și alte documente ce ar fi rămas dela povestitorul nostru drag. 

Mare ispravă n'am făcut; multe lucruri n'am găsit, și dintre 
puţinele cărţi răvăşite prin casă, eu am luat două broşuri, care pe 
mine mă interesau. 

Prima broșură, care începe cu pagina 105 și sfârșește cu 148, 
— ceea ce însemnează că-i un extras dintro publicaţie oarecare, 
probabil un Calendar — este întitulată astfel: 

PEPELEA 
seau 
Tradiciuni Năciunare 
Romăneșci, 
Culese, înorânduite şi adăogite 
de 


Doi, „Lb. aSita mata, 


Pe aceeaşi copertă, urmează al doilea titlu: 
TODERICĂ 
Poveste 
ȘI 
Tăndală şi Păcală 
de 
"Negruzzi 
Broşura nu are nici anul nici locul tipăririi, dar este în afară 
de orice îndoială că sa tipărit la Iași, la Institutul „Albina“. + 
Data când s'a tipărit broşura aceasta, putem s'o determinăm, 
călăuzindu-ne de povestea „Păcală și Tăndală“ a lui Negruzzi. 
D-l G. Adamescu, în „Istoria literaturii române“, ne învaţă 
că „Toderică“, nuvela lui Negruzzi, sa tipărit la 1844, în revista 

„Propăşirea“, iar Alecsandri, în Introducerea volumului „Păcatele 
tinereţelor“ spune că a fost tipărită în revista „Dacia literară. 
apărut numai trei numere, din Ianuarie până în Iunie, când a fost 
suprimată (1); dacă „Loderică“ sa tipărit în această revistă, data 
indicată de d-l Adamescu este greşită. Dar d-l Adamescu are drep- 
tate. deoarece „din relaţiunile contimporane, din informaţiunile lui 
C. Negruzzi și Vasile Alecsandri și din jurnalul de suprimare, rezultă 
că „Propăşirea“ a fost suprimată pentrucă a publicat în coloanele 
sale „Satiră cătră mintea, sa“ de Antioh Cantemir, tradusă de A. 
Donici şi C. Negruzzi, și „Loderică“ nuvelă de C. Negruzzi (2): 

lată însă că în broșura pe care am găsit-o la Creangă, po- 
vestea „Păcală și Tăndală“ are însemnată și data când a fost senisă: 
„Februarie 1842“. 

Să fie această broșură, fără dată, un extras din revista „Dacia 
literară“? 

Nu. — Revista, după indicaţiile d-lor Hodoș şi Ionescu, avea 
formatul în 4-0 (30 pe 23 centimetri), pe când broșura are formatul 
25 pe 14. 

Nu putem admite nici ipoteza că la tragerea extrasului din 
„Propăşirea“, sar fi transformat zaţul, din formatul revistei în foi- 
matul broșurii, pentrucă, în asemenea caz, ar fi trebuit schimbată 
şi paginaţia broșurii, care ar fi început cu 1, și nu cu 105, pagină 
la care începe „Pepelea“, în publicaţia din care este extrasă. 

Să se fi tipărit broşura după 1844? 

Nici ipoteza aceasta nu se poate admite. Dacă revista a fost 
suprimată și Negruzzi exilat, din pricină că sa publicat, în revistă, 
nuvela „Toderică“, este evident că nu ar fi îngăduit censura să se 
tipărească, după 1844, o lucrare în care figurează şi nuvela cu bucluc. 

In asemenea împrejurări rămâne o singură ipoteză plauzibilă: 
Intre 1842, când a fost scrisă povestea „Păcală și Tăndală“, și între 
1844, când a fost suprimată „Propășirea“, din pricina lui „Poderică“, 
ambele lucrări ale lui Negruzzi, şi „Pepelea“ lui Stamati, au fost 
publicate întrun Calendar, din care sa extras broşura pe care o 
am eu; anul acesta nu poate să fie decât 1843. 


1.— Nerva Hodoș și Al. Sadi Ionescu: Publicaţiile periodice 
românești, tom. I, p. 181. 
2,— Id, p, 526, 

De ce, publicată în Calendar, nuvela lui Negruzzi nu i-ar fi 
atras urgia stăpânirii? Pentrucă nu va fi fost interpretată ca în 
1844, când numai cuvântul „propăşire* era suspect, și censura l-a 
suprimat din capul revistei, care a rămas numai cu titlul: „Foaie 
ştiinţifică și literară“. 

A doua broşură, pe care am găsit-o la Creangă, este: „Mica 
colecţiune de superstiţiile poporului român. (Deosebite credințe şi 
obiceiuri). Adunate de George  S. loneanu. —- Buzeu, Editura li- 
brăriei modernă A. Davidescu, 1888“. 

Aceste două broșuri au fost cetite, cu multă atenţie, de 
Creangă, ceea ce se vede din diferite însemnări făcute pe ele. 

Aproape fiecare pagină din broşura lui Ioneanu are, la mar- 
gine, diferite semne, în dreptul diferitelor superstiții. Semnele 
acestea variază, probabil după importanţa pe care o prezentau pen- 
tru Creangă. Unele semne constau din două trăsături, cu creionul, 
în forma unui X, cu ramurile mai scurte sau mai lungi; altele sunt 
o linie verticală, tăiată la mijloc cu o roată, care dă forma unui 
fi grecesc; un X cu o roată la încrucișarea liniilor; un simplu 
parentez ; o linie lungă, verticală, cu un X la capătul de jos; un 
X urmat de un parentez [X]; o linie orizontală cu un X în coadă — 
toate acestea sunt semnele întrebuințate de Creangă pentru cre- 
dinţele şi superstiţiile asupra cărora sa oprit atenţia lui, în acea- 
stă broşură. 

Un singur cuvânt, din toată broşura, este subliniat. 

La pagina 45, este credinţa: „In unele localităţi pomenetele 
ce se împart pentru un mort, se fac în formă de scară, căci pre 
aceia scară se sue mortul la cer“; cuvântul pomenetele este 


subliniat. 
Cealaltă broşură are însemnări scrise de mâna lui Creangă, 
cu creionul. 
Aceste însemnări sunt: 
Pe copertă: 
A tachină (a pildui) 
(ehildui) 
In „Pepelea“ lui Stamati se reproduce un „pluguşor“; la 
pagina 115 este textul acesta: 
„Dar curva de moară, ce păştea brânduşe pe costișe, 
dacă au văzut așa povoare mare 
Puse coada pe spinare 
Şi fugi la lunca mare“. 

Creangă cunoştea altfel urătura aceasta, și a făcut urmă- 
toarele îndreptări: a tăiat cuvântul „dacă“, şi a pus în loc cu- 
vântul „cum“; după „au văzut“, a pus un semn de trimetere, a 
tăiat cuvintele „aşa povoare mare“, şi pe margine a scris: 

Atâtea care 
încăreate cu povoare, 
aşa încât, după Creangă, textul trebue să fie astfel redactat: 
Cum au văzut atâtea care 
Incărcate cu povoare, 
Puse coada pe spinare 
Și fugi la lunca mare. 


Urmează în textul lui Stamati, versurile: 


Numai lelea murăriţă, 

Era bună meşteriţă, 

Luând un cojoc miţios, 

Și îmbrăcăndu-l pe dos, 

Cu tăriţă, cu cojiţă, 

Prinsă moară de codiță, 

Mai apoi şi de călcăiu, 

Şi o puse pe căpătăiu, 

Lovi cun ciocan în şele, 

De ov dede pe măsele: 

O mai strânge, o îmbină, 

Și o dă și pe făină. 

Indreptările lui Creangă dau forma următoare (subliniez cu- 

vintele lui Creangă) : 

Numai lelea murăriţă, 

Era bună meşteriţă, 

Luând un cojoc miţios, 

Mi ţi-l îmbrăcă pe dos, 

Cu tăriță, cu cojiţă, 

Prinsă moara de cosiţă, 

Mai apoi şi de călcăiu, 

De-o puse pe căpătăiu, 

Şi-i da un ciocan în şele, 

De-o așăzâ pe măsele; 

O mai strânge, v îmbină, 

Şi o dă şi pe făină. 

După cuvântul „făină“, Creangă pune un semn de trimetere, 
după care scrie: 
Şi apoi turnâ în coș 
Grâu mărunțel, de cel roș 
Urmează apoi cuvintele 
(Grîu frumos ca faţa lui Hristus) 
care sunt închise în parenteze şi tăiate, şi sub ele continuă: 
Și grîul, din coș, cădea în teică, 
Din teică sub pieatră, 
De sub peatră în covată, 
Şi nu curgea făină 
Ci curgea aur şi mărgărintariu 
Pe la curţile Dvoastre 
Boeri mari. 
Patru versuri, din textullui Stamati, sunt tăiate de Creangă: 
Deci îndat' au măcinat 
Grâul care l-au turnat, 
Și făină au eșit 
Ca ometul prea albit 
Se recunoaşte lesne că factura lui Stamati nu este a ver- 
sului popolar, ceea ce nu i-a plăcut lui Creangă. 
Spre sfârșitul urăturii, Stamati pune: 
„Mai bine de căt vom însera pe la curţile D-voastre, mai 
bine pe la bordeile noastre“. 
Creangă adauge: 
Uu lut lipite 
Cu baligă muruite 
Cu var văruite. 
Şi astfel reconstituim varianta pluguşorului în forma pe care 
i-o cunoştea Creangă, din copilăria lui. 
Și o ultimă însemnare a lui Creangă, 
Pe marginea paginei 116 el scrie: 
la mai mânaţi copii. 
apoi taie cuvântul „mânaţi“, pentru a ieși: 
Ia mai îndemnați, copii. 
lată toate însemnările lui lon Creangă, făcute în aceste 
broşuri. 


Artur Gorovei 

Pe urmele „Amintirilor“ 
(Folticenii în „Amintirile“ lui Creangă) 


Cine, urcând dealul spre Baia, se întoarce cn privirea spre 
Halmul cel scăldat pururean soare, pe care cresc fânețele cele mai 
mândre și frumos mirositoare şi pe care, în sunet molcom de tilincă, 
pasc vite albe, acela zăreşte subt el, ascuns în verdele copacilor, 
Folticenii „unde la toată casa este livadă mare“, Panorama orașului 
te opreşte locului. 

Din inima târgușorului se ridică, semeaţă, biserica „Adormirii“; 
la stânga, mai departe, albește bisericuţa Oprişenilor, cu ţintirimul 
care adăpostește mormântul blândului povestitor Dragoslav; iar 
între ambele biserici, cu acoperișul de draniţă înegrită de vreme 
şi cu frumoasă turlă, tăcută și singuratecă, părăsită, mijește biserica 
Folticenilor Vechi. 

Între aceste trei biserici se întinde orașul vechiu, boeresc. 
Dincolo, la dreapta, în jurul Sinagogii mari, cu puţină verdeață, cu 
acoperișurile dese, multicolore, altă lume: partea negustorească, 
trăind din târgul de Joia şi iarmarocul Sf. Ilie. 

Acest iarmaroc adună și azi vecinătăţile din Bucovina și din 
judeţul Neamţului. Odinioară, când nu șerpuia lenevos drumul de 
fier pe marginea molâului Şomuz cel acoperit de pădurea deasă şi 
scundă a stufărişului cenușiu — acest iarmaroc era mult vestit și 
nu numai scriitorii noștri, ci și cei streini, ca W. de Kotzebue au 
povestit multe despre minunăţiile lui. 

E toamnă şi dealurile rotunde cari mărginesc valea Șomuzului 
sunt acoperite cu bronz în nuanţe variate şi armonioase de ruginiu. 
Nicăiri nu vei întâlni ca aici, decor mai bogat în culori tomuatece, 
dela galbenul luminos al frunzelor abia pălite de salcie, la galbenul 
auriu al frunzelor de mesteacăn desprinse de pe trunchiul alb ca 
hârtia poleită cu argint și până la ruginiul sângeriu al făgetului 
şi stejărișului: un adevărat ospăț al ochilor! 

Această simfonie de culori, în care surâsul se înfrățește cu 
melancolia, e așternută pe străzile liniște, pe drumurile pietruite, 
Trotoarele şi drumul de cară nu se mai zăresc de subt noianul 
de frunze foșnitoare . ... 

Așa, pe o toamnă târzie ca aceasta, cu livezile încărcate de 
rod, cu zările împurpurate, bronzate, cu poezia târgului patriarhal, 
cu aerul îmbălsămat şi pișcând uşor obrajii, a sosit acela care avea 

să fie cel mai mare povestitor al nostru, pe atunci un biet nebăgat 
în seamă „Nica lui Ştefan a Petrei, om de treabă şi gospodar în 
Humulești“ de colo, de subt Cetatea Neamţului, de pe țărmurile 
însorite, pline de visare, ale Ozanei. 

Învăţase ceva carte la Broşteni cu vestitul dascăl Neculai 
Nanu, al cărui nume se citește şi azi pe o frumoasă cruce, în ţin- 
tirimul satului. 

Ocolind dughenile, trecând repede prin mijlocul târgului, 
tânărul candidat la preoţie din voia mumei sale, Smaranda, se duce 
la gazda lui Nică Oșlobanu, a lui Mogorogea, Gâtlan și 'Trăsnea, 
pe strada Rădăşenilor care urcă domol, între livezi şi căsuțe albe, 
mărunte, de români nevoieșşi, sau de mici slujbaşi ai târgului. 

Sunt mici căsuţele, e drept; dar ceva te îndeamnă se treci 
mereu pe dinaintea lor și să urci strada care duce spre satul de 
gospodari vestiți, Rădăşenii. Sunt căsuțe zâmbitoare, cu pereţii 
albi, ferestruici luminoase, ceardacuri îmbietoare, grădiniţe cu flori 
bătrânești: gherghine, ochiul boului, rozete, condurași. 

lată, aici a stat, în căsuţa aceasta de păpuşi cn streașina 
joasă de-o ajungi cu mâna, cu cei doi chiparoși în faţa uşii, părin- 
telui „Catihetu“. Îl văd bătrân-bătrân, întins la soare, abia vorbind, 
sau mergând cu greu sprijinit de nepotul său, adormit și el astăzi 
întru Domnul, Diaconul Leon Băncilă. Nu-şi amintia prea bucuros 
de Creangă, căci n'a avut partea cea mai simpatică în „Amintiri“. 

Pe dinaintea lui a trecut Creangă, dăscălașul, ca să se ducă 
la casa ce găzduia candidaţii de adunătură „între cari mulţi lăsân- 
du-şi nevestele acasă câte cu doi trei copii, veniseră la Folticeni 
să se pricopsească de învățătură ...“ 

E casa lui Pavăl Ciubotariu, „staniștea“ dăscălimii, dărâmată 
şi iar ridicată aşa cum a fost și sunt mai toate casele de aici, cu 
deosebire că aceasta, modestă, poartă azi deasupra ușii de întrare 
„placa de bronz amintitoare a timpului de fericită tinereţe a aceluia 
care a fost Ion Creangă. 

E destul de încăpătoare, cu lăiţi și paturi de jur împrejur 
odaia mare. Par'că-l vezi şi azi aici, „proslăvindu-se pe cuptior, 
între şanuri, calupuri“ și alte dichisuri de ciubotar pe Pavă! holteiul, 
îndurător şi bun, înţelegător al tinereţii zburdalnice. 

La vatra cu jăratec trage din ciubuc „Pepelea de moş Bo- 
drângă“ sluga şi mângăetorul tinerilor dascăli, adevăratul lor pro- 
fesor, căci „dela moş Bodrângă zic și eu că aveai ce învăţa; 

fluerul său te făcea să joci fără să vrei şi poveştile Ini nu-ţi dau 
vreme de dormit.“ Dela el v fi învăţat Creangă al nostru multe 
jitii din cele ce-a scris, dela acest poet boem fără casă și masă, 
cu sufletul tânăr, care făcea și pe popa Puligă Ciucălău din părăul 

Buciumenilor să-și pună poalele antereului în brâu, să svârle pot- 
capul şi să joace cu dăscălaşii „de-i pălălăiau pletele“. Minunat 
mai trebuie să-i fi „zis“ moşul din fluer, de-i fermeca pe toți cu 
cântecele lui „sculățele“, și jucau toţi „până ce asudau podelele 

și le sărian tălpile dela ciubote cu călcâi cu tot“, ba, la urmă, își 
săria şi Pavăl din minţi și „îşi rupea ciubotele ferfeniţă, jucând 
împreună cu noi“, 

O fi fost aşa ca părechea lui, bădiţa Alexandru Vasiliu din 
Tătăruşii noştri, cu fluerul lui fermecat. 

Și apoi, iată-i pornind pe înserate, când se aprindeau fânarele 
şi plopii din grădina maestrului Sadoveanu tremurau în pâlpâiri 
de aripi frânte, spre „cinstita crâșmă, la fata vornicului dela, 
Rădășeni.“ Moş Bodrângă mergea în urma lor dondănind. Și acolo 
în crâşma aceasta din drum, înti'o odaie mare cu obloanele trase 
la ferestre „numai noi-înde-noi și crâșmăriţa când poftia, ca la, 
casa ei“ se încingea petrecania dăscălească, încălzită cu vin de 
Odobeşti, din căni mari de lut, aduse de crâșmăriţa cea frumoasă, 
care turna singurăn pahare „de săriau stropii de vin de-o 
şchioapăn sus, de tare ce era“. 

Şi după ce mântuian de băut, le aducea altă cană, pentru care 
mulțămiau  crâşmăriţii tot cu sărutări, până ce ea se făcea că se 
mânie, dar „iar venia şi iar fugia, căci aşa se vinde vinul, pe 
unde se vinde...“ 

Şi petrecerea o încheia „urâciosul de 'Trăsnea, cu pupoiul lui 
cel fără de veste, căci la de-al de-astea mai tot prostul se pricepe.“ 
Și crâşmăriţa cea frumoasă curat că se mânia. 

Împăcarea o făcea tot şugubăţul de moș Bodrângă, care îi 
întărâta la joc cu fluerul „de dam chiorâș prin fasole, mazere și 
bob, iar sămânța de cânepă se făcea oloiu, părâind sub tălpile 
noastre“. 

Acasă, „Oșlobanu cu ciubotele dintro vacă, se punea cu cre- 
ştetul pe pat şi cu tălpilen grindă. Şi ce să-ţi vadă ochii? Să nu 
spun minciuni, dar peste o dimerlie de fasole i-a curs atunci din 
(UE AA a 0 

Iar Dumineca, trecând pe la aceeaşi crâşmă, care se aţine 
drumului, porniau dăscălaşii cu ciubote și straie nouă la horă în 
satul megieș, Rădăşenii, „sat mare, frumos și bogat“ jucând la irei 
hore într'o singură zi. 

Cât despre școală și popie seminariştii noştri nu se prea 
îmgvijiau. Popia aceasta era ceva strein de sufletele lor laice. 
Vorba moşului Vasile, tatăl lui Mogorogea: „la mai bine rugaţi-vă 
eu toată inima sfântului Hărașe (Ierarh) Neculai de la Humulești, 
doar vaajnta să vă vedeţi popi odată! Căci bir n'aveţi a da, la mese 

şedeţi în capul cinstei și mâncaţi tot plăcinte și găini fripte. lar 
la urmă vă plăteşte și dințăritul!* Cam acesta era şi „idealul“ 
dascălilor noștri . ... 

Iată colo, peste drum de casa lui Pavăl, aceea trebuie să fi 
fost casa, fieravului la care sau mutat catehumenii cu zestrea lor: 
Moş Bodrângă, după pozna cu „poştele“ cele sălbatece. 


lar mai la vale, împrejmuit acum, a fost „medeanul“ unde 
veniau sătenii cu lemne şi unde „cărpănosul“ de Oșlobanu, încin- 
gând cu brâullemnele din carul omului din Sasca, câștiga prinsoarea 
„îmflându-le'n spate şi, la gazdă cu dânsele “ fără de parale! 

Dar biserica, azi pustie, din Folticenii vechi! Uite-o strejuind 
niște morminte uitate de oameni și vreme, colo, pe aleea umbroasă 
ce duce spre „Băncuța“. 

La poartă căscioara dărăpânată. Aici „era, ceva mângăiere“ 
pentru Creangă: fata popii cea singurică şi fără de mamă. Lo fi 
așteptat adeseori uitându-se de la ferestruica cea întunecată dinspre 
drum, care-i încadra, ca o pictură veche, frumosu-i cap îngândurat 
şi trist. Trece Creangă, dar nu-i singur. E cu Trăsnea, care crede 
că va învăţa mai ușor gramatica lui Măcărăscu: mi-ți-i, ni-vi-li ... 
tologindu-se pe un hat despărțitor de lanuri colo, jos, pe clinul 
dealului ce duce spre drumul Sucevii. Şi după ce dondănia și 
„turba de cap hăt bine“, îl striga pe Creangă să-l asculte. „Ce este 
gramatica, măi'Prăsne 2* — „Iar el, închizând ochii răspundea, iute-iute 
şi mornăit: „Ce este gramatica română, este, ce este, este... Hai, 
du-te, Ştefănescule (Creangă), că m'apuc de învăţat!“ 

Și Creangă se ducea la fata popii, întorcându-se la Trăsnea 
cu „zgărdiţa dela gâtul copilei, co năframă și cu sânul plin de mere 
domnești“ pecând „zărghitul de Trăsnea, dormia pe hat cu grama- 
tica subt nas şi habar n'avea de frig“, deși era prin luna lui Noembrie. 


Iată cadrul pitoresc în care sa înfiripat cel mai frumos „Ade- 
văr și poezie“ românesc, isvorit din cea mai fericită tinereţe, pentru- 
că ne-a dat cea mai minunată carte din câte are literatura noastră. 

Nimic nu preţueşte în literatura românească mai mult, ca spor 
la literatura universală, prin caracterul lor adânc naţional, ca sfintele 
„Amintiri“, sincere, naive şi totuși aşa de măiestrite: 

Şi din aceste „Amintiri“ partea cea mai vioaie şi hazoasă s'a 
petrecut aici, în ulița Rădășenilor, tibnită, aromind în soarele de 
toamnă zgârcit. şi deaceea scump, care, străbătând uşor prin cren- 

gile tot mai golite, împrumută frunzişului din livezi strălucire de 
bronz, ca o aureolă în cinstea vechilor icoane ale unei tinereţi 
cristalizate în nestemată slovă . . . 

Virgil Tempeanu 


Frângurele 
(Spieuiri) 
— „Cu cine ţine atâta amar de bucate?“ .. 
— „Cu cei slabi de minte și tari de vârtute“ .... 
(Amintiri din copilărie I) 


9 


(Intâmplarea) a făcut pe oameni aşa cum sânt: ori cuțite de oţăl, ori 


de tinichea ... 
(Amintiri d. c. IlI) 


5) 


„. . unde nu-i dă... un pupoiu, fârâ veste! Căci la de-aceste mai tot 


prostul se pricepe. 
(Amintiri d. c. III) 


E) 


Multe sânt de făcut, şi puţine de vorbit, dacă ai cu cine te înţelege. 
(Amintiri d. c. I]ll) 
E) 


Când e vorba de credinţă, ce-ţi mai trebue învăţătură ? 
(Amintiri d. e. III) 
5 


Tot mănăstiri să croiești, dacă vrei să te bage dracii în samă .., 
9 (Dânilă Prepeleac) 


la casa fără copii, nu cred că mai este vrun Doamne-ajută! 
(Povestea percului) 


S 


Boala împăraţilor e ca sănâtatea noastră! 


5) 


de făcut treabă nu mai cade coada nimănui ... 
(Fata babei și fata moșneagului) 
S 


mai uşor ar putea căpăta cineve lapte dela o vacă stearpă decât 
să te îndatorească o fată alintată și leneșă. 


(Povestea porcului) 


(Fata babei și fata moșneagului) 


lon Creangă 

Creangă la Slănicul-Moldovei (1885) 


Fragment !) 


În vara anului 1885, aflând că eram hotârit a merge pentru 
vro lună la băile dela Slănic, să-mi caut de sănătate, Creangă mă 
pofti să întârzii câteva zile plecarea, spre a porni odată împreună 
cu el care mergea mai în fiecareanla acele băi. Ne-am înţeles de 
zi, şi ne-am pornit odată. 

În vagon eram numai noi doi bărbaţi, o cucoană cam în vâr- 
tă şi, paremise, trei fete ale ei. O bucată de loc tăcusem cu toţii 
ca piticii; dela o vreme însă, Creangă, care de felul său era cât se 
poate de guraliv, rupse tăcerea, adresându-se la doamna cea în vâr- 
stă: — Incotro călătoriți cuconiță? — 

Cuconița se uită cu un ochi măsurător din cap pânăn picioare 
la Creangă și întorcându-și capul la loc nu răspunse nici-o iotă. 

O altă tăcere cam lungă u'mă; vremea era foarte frumoasă, 
şi ne plăcea să privim la priveliştile lungului Moldovei prin care 
treceam; deodată mă trezesc din visarea mea poetică, cu un mare 
pachet hodorenc-trone peste cap; mă uit, picase o cutie cu pălării, 
ghemuri și alte mărunţişuri ce se împrăştiară depe poliţa de sus a 
vagonului. Doamna cea cu fetele sări din loc, îmi aruncă o privire 
groaznică, şi se puse să-și strângă mărunţișurile depe jos, — fără 
însă a murmura un Singur cuvânt... 

Dela o vreme, Creangă se apucă să-mi spue un șir de anec- 
dote frumoase, cu ţigani, cu jidani, cu turci, feldefel, şi toate mă 
făceau să râd, de mi se încârceia stomabhul... 

Nici-un zâmbet însă pe faţa cucoanei sau a fetelor ei: erau 
niște adevărate n'aude, n'avede, n'a greul pământului. 

Lui Creangă asta-i făcea rău; la Bacău mă invită să ne schim- 
băm vagonul, şi după-ce întrarăm întrun altul, unde eram numai 
noi doi — începurăm să ne întrebăm unul pe altul, că cine vor fi 
momâiele celea cu care călătorisem până acuma? 

— Or fi mute, bre Bogdanaş! 

— Doar şi surde? 

— Mai ştii păcatul! 

— Or îi streine... 


1) Din schiţa (vrednică de a-l încondeia pe Creangă) Jon Creangă, vol. 
N. A. Bogdan, Poveşti și bazaconii din Moldova (ed. III 1923). 

— Or fi englezoaice. 

— Or mari aristocrate? 

— Ba mai degrabă nişte ochincăriţe înţolite, ce nu se mai 
înjosese să vorbească cu de-al-de noi! 

În astfel de necurmate întrebări fără de răspunsuri sigure, 
noi petrecurăm mai toată vremea până la Târgul-Ocenei. 

Aci ajungând, înainte de a lua trăsuri spre a merge bucata 
de loc pe care încă nu e drum de fer, ne puserăm să mâncăm câte 
ceva în birtul gării... 

Veni chelnerul și ne aduse o listă; eu cerui un bulion şi o 
friptură; Creangă stătu vro zece minute ca să aleagă între cele şese 
feluri de bucate ce erau pe listă. La urmă, când văzu că chelnerul 
pierde răbdarea îi dădu lista în mână, îndărăt, și-i zise: 

— Mie să-mi dai de toate; numai cată să fie porţiile cum se 
cade, nu numai unse farfuriile! — 

Asta mă făcu să holbez o păreche de ochi lungi. 

Mie-mi aduse ce poroncii; lui Creangă deasemenea ce poronci 
el, şi anume; un bulion, apoi un borş de pui, un eingemacht, costiţe 
cu mazere, friptură la tigae, friptură de frigăroi, udate de-o ga- 
rafă, ceva mai puţin de-o jumătate de ocă de vin alb vechişor. 

Mă uitam cu jind cum înghite cu o plăcere, cu un gust ne- 
spus, una după alta, borșul după bulion, friptura românească după 
cea nemţască, — și-l invidiam că nu sânt în stare să... fac şi eu ca 
dânsul, — barim friptura ce o cerusem nam putut s'o mănânce toată... 

Dela masă se sculă, parecă mai uşurel decât cum era când se 
pusese. 

Ne suirăm în trăsură; pe drum Creangă opri pe vezeteu la 
o crâşmă și ceru o leacă de apă; v copilă de ungurean îi veni cu 
o cofiţă de cele de moși, plină cu apă rece dela o fântână din a- 
propiere ; el o puse la gură, şi când o lăsă jos, cofița era aproape 
deşartă. Dădu un gologan fetei, şi pornirăm iară. 

Faţa-mi mărturisia mirarea; da nu-mi venia să i-o spun. Crean- 
gă mă gâci, şi-mi zise: „Ă 

— Hehei băete dragă! așa mănâncă şi aşa bea românașul 
adevărat, cel născut, şi crescut la coamele plugului, nt ca fâzlifuşii 
depe la târguri, crescuţi în bumbac, — cari numai parcă tot bumbac 
mănâncă şi bumbac — se trezesc într'o ziîn loc de carne și oase !...— 

În Slănic şedeam amândoi în aceeaș odae; tovărăşia lui peste 
zi îmi era de o veselie ne mai pomenită; peste. noapte însă: era un 

chin; căci boala sa mai totdeauna noaptea îl apuca, când ţi-i som- 
nul mai dulce — şi trebuia să sar din pat spre a-i da ajutoarele 
vrebuitoare. 


La Blănicul-Moldevei (1885): Creangă, A. C. Cuza și N. A. Bogdan 


Îndată ce se lumina de ziuă, pe la 3 ceasuri, mult 3 jum. ne 
treziam unul pe altul, ne îmbrăcam în grabă și mergeam noi cei 
dintăi la izvorul Nr, 3, ca să ne facem cura obicinuită, 

Aici, între paharele de apă clocită, ce le înghiţiam mai mult 
în silă decât de bunăvoe, Creangă nu mai înceta cu frumoasele sale 
znoave, glume, istorii poznaşe fel și chip, încât trecea timpul cu 
ele, cât nici băgai in samă. 

Știa mii și mii de versuri populare, care de-care mai frumoase | 
şi mai hazlii. Din toate câte mi-a spus nu mai pot reproduce azi 
decât următoarele două bucăţi, — cari le-am fost publicat încă 
in acel an în revista Fumilia, din Oradea-Mare, — însă, după ce- 
verea lui Creangă însuş, fără a spune că le-am cules dela dânsul, 
ci dându-le ca culegeri direct din gura poporului. 


lată-le : 

I II 
Frunză verde șun şalău Fruuză verde siminoc, 
Șepte mori îs pe-un pârau, Purcesei întrun noroc 
Toate macină la grâu. Pe'ntunericu de foc. 
Dar la moara cea din jusu Nimerii la altă casă 
O turnat puicuţa ?n coș, Cu nevasta mai frumoasă, 
So turnat grâu şi sncară Și bărbatu-i nătărău, 
Ca să fac-o azâmioară, Acolo să fiu şi eu! 


Frâămâutată ?n lăcrămioare 

Și coaptă la ţiţişoare, 

Să de puiului să moară, 

Mi-a mai spus o poveste lungă, cu /Hirdpoaicu cu buzu de 
nouă ocă, poveste care ne-a ţinut sub un fag pletos vro 3 ceasuri 
neclintiţi, — dar din care, cu multă părere de rău o spun, nu-mi 
mai amintese astăzi decât prea puţin. 

Alte poveşti mărunţele cu scene foarte — deuchiete, le spunea 
iarăș, [ie la vremea, mesei, fie când ne duceam să bem laptele sara 
la mulsul caprelor, în- capătul satului. 

Din pildele spuse de el, am publicat în acest volum chiar una, 
şi anume: Spicul drept şi spicul plecat, cure mi-o istorisise cu pri- 
lejul venirii în Slănic a unui tânăr și chipeş capitalist... care um- 
bla țanţoş ca v lumânare de Paști, şi privia pe ceilalți simpli mu- 
ritori dela înălțimea... nasului său. 

Venind un fotograf, care poza pe tinichiu, — fotografie aşa zisă 
americană, — învităi de mai multe ori pe Creangă să-și scoată și 
el poza. Dar mai totdeauna îmi răspundea: 

— Decât să dau un frăncușor ca să mă văd lat pe tinichea, 
mai bine cumpăr cu el un coşuleţ de brânză san de păstrăvi, — şi 
mi-a prii mai bine decât tinicheaua.. — 

Într”o zi însă, aflându-ne şi cu d. A.C. Cuza, îl hotării să ne 
pozăm tustrei în grupă; ne aşezarăm întrun tufiș de lângă sala de 
cură, Creangă stând în piciore, îndărăt, şi noi pe o bancă, eu la 
stânga, Cuza la dreapta lui. 

Când fotograful scoase câte o tinichea pentru fiecare din noi, 
zic lui Creangă: 

— Voiu păstra această fotografie ca o adevărată icoană... 

— Da, bine faci dragul meu! S'w păstrezi ca pe icoana rd- 
stignirii lui Hristos ! 

Ne păcălise rău... dar asta mă făcu să am o dragoste și mai 
mare pentru acea icoană, care o păstrez şi astăzi cu destulă smerenie. 

N. A. Bogdan 


hecenzii 


Biblioteca clasicilor români: lon Creangă vol. I, Il şi III 
(1928) edit. „Ancora“ Bucureşti (Ediţie... ne-ingrijită de E. 
Lovinescu). — 

O „nouă“ ediţie Creangă! Ediţie care însă nu-i decât pur 
şi simplu lovinesciană! Ceea ce va ză zică, tot pe atâta de ne- 
trebnică pe cât este ediția Eminescu pusă în circulaţie „numai 
pentru comerţ“ (G. Ibrăileanu) de acelaş E. Lovinescu în aceeaşi 
editură î) „Ancora“! Mă refer la cele stabilite de G. Ibrăileanu 
(în „Viaţa rominească“ 1929 Nr. 5-6) cu privire la felul cum 
E. Lovinescu l-a schingiuit pe Eminescu. Căci ediția Eminescu 
„datorită“ lui Lovinescu „este inferioară tuturor celorlalte ediţii“ 
(Ibrăileanu 278), fiindcă Lovinescu „dă informaţii ... cu tonul omu- 


1) Pentru alte tertipuri „comerciale“ ale editurii „Ancora“ cf. cuvenita 
reclamă ce i-am făcut-o Ancorei în pagina reclamei din „Făt-frumos“ 
An. IV 1929 Nr. 8. 

lui care a cercetat singur (256), „dar singur nu umblă niciodată 
d Lovinescu“ (253), ci, d p. sa „băgat iobag la Scurtu“ (254), — 
„aşadar d. Lovinescu „controlează mai ales Convobirile“, 
dar copiază pe Scurtu 1) cu greşeli cu tot“ (264), căci „Lovinescu 
când te copiază, te copiază cu credinţă, nu se 'ncurcă“ (264) și 
„d. Lovinescu e un adevărat vacuum-cleaner, care adună 
gunoiul din toate ediţiile“ (271), „d. Lovinescu culege de oriunde 
tot ce poate talsifica textul lui Eminescu“ (273) ete. ete. ete. În 
sfărşit Lovinescu „nici nu bănuiește măcar cum se face o ediţie“ 
(254) — și, uimindu-se de atâta editorială bătaie de joc, se mai 
întreabă Ibrăileanu: „... pentnce mai scoate și d-sa (Lovinescu) 
o ediţie a lui Eminescu? Pentru comerţ? Numai pentru comerţ? 
Comerţ, cu Kminescu? %.. 

Da! — răspundem noi: Comerţ cu Eminescu! Și acum, co- 
merţ, cu Creangă! Căci nu se poate o mai netrebnică ediţie Creangă 
decât, aceasta, pe care acelaș Lovinescu ne-o dă „cu tonul omului 
care a cercetat singur“, deși „copiază cu credinţă 2, nu se 'ncurcă“... 
Voiu face însă abstracţie de împrejurarea că şi subsemnatul (alături 
de Econ. D. Furtună d. p.), în cazul lui Creangă, a trebuit, firește, 
să deţină oarecum rolul lui I. Scurtu... Voiu face deci abstracţie 
de faptul că d. Iovinescu, „cu tonul omului care a cercetat 
singu'“, plagiază (cuvântul e al d-lui Ibrăileanu pag. 253)) 
din contribuţiile mele Institutorul Creangă 1925 şi Dru- 
muri moldovene 1925 şi „se face ca cetit aceste publicaţii“ 
(Ibrăileanu 256). Urmăriţi d. p. cât de perfect congruent -— [La 
pag. 10 din Instit. Creangă, din greşală de tipar, e eliminat 
adaosul pe care-l avem în rev. „lon Creangă“ Il 1909, 334: „un 
băieţel deştept şi frumuşel“; adaosul . . . lipseşte deci și la Lo- 
vinescu II] 15!) — coincid citaţiile mele — (.. . până şin or- 
tografie şi'n tehnica de suprimare a pasagiilor noui, prisoselnice!.. 
Noni sânt la Lovinescu doar numai falșificările citaţiilor; d. p.: 
„care e persoana Ia“ vol. III 15 în loe de care'i rev. „I. Creangă“ 
1909 334 şi care-i L. Morariu, Instit. Cr. 70; sau „să nu 
cumva să audă“ III 18 în 1 de „ca nu cumva...“ rev. „Şezătorea“ 


a 
V 207 şi L. M., Instit. Cr. 72; sau „zice serios dom” Creangă“ 


1) Dar I. Scurtu nu trebue confundat cu E. Lovinescu, şi rămâne to- 
tuşi un merituos eminoscolog ! 

2 Și cu tat duiumul de falșificări și greșeli de tipar cari sunt meritul 
editorului Lovinescu ! 

III 18 în 1. de „zise“ rev. „Şezăt.* V 207 şi L. M., Inst. Cr. 
73 etc. ete. etc.) — cu cele ale „cercetătorului“ Lovinescu care 
nici măcar nu uită să-şi semneze „cercetările“: vol. I 60 și III 55|! 
Deci: L. Morariu, Instit. Creangă 69-70 — Lovinescu III 
15-16; L. M. idem 11-73 =— Lovy. III 16-18; L. M. id. 19=— Lov. 
II 21-22 ete. ete. etc. De unde însă nu rezultă că acest Lo- 
vinescu ar fi inutlizat monografia mea d. Institutorul Crean- 
gă... Nu! Fiindcă strădania comercială (... era cât pe ce 
să zic: editorială) a dlui Lovinescu nu-și dă rând cu falșurile. 
Lovinescu (III 21) citează şi falşifică d. p. titlul cutării broșuri 
la carea colaborat și Creangă: „Răspuns la eriticele nedrepte 
şi calomniilor (sic) înverşunate, îndreptate în (sic) 
contra cărţilor“..., după ce noi (Instit. Creangă 17) 
cu precizie aproape fotografică, dădeam titlul adevărat al acestei 
ravisime broşuri: „R&spuns |La| Criticele nedrepte și 
calomniile înverşunate, îndreptate contra| cărţilor“. 
Etc. etc. ete. Urmăriţi apoi cât de superficial reproduce (din L. 
Morariu, Instit. Cr. 79!) Lovinescu chipul viciat, falşificat, inau- 
tentic al lui Creangă, chipul asupra căruia L. Morariu sa pru- 
nunţat în ale sale Drumuri moldovene (113-115)! Dar, pen- 
tru Dumnezeu, editorul Lovinescu (1 58) citează doar acesta Dru- 
muri moldovene! Te pomenești că totuși nici nu le-a cetit! 
Ori în adevăr d. Lovinescu „nici nu bănuiește măcar cum se face 
o ediţie“?... Din ignoranță (cuvântul e al d-lui Ibrăileanu pag. 
218!) Lovinescu recidivează deci o impietate (cuvântul e al 
D-lui Ibrăileanu pag. 278) la fel ca cea săvărşită faţă de Eminescu 
când d-sa populariza chipul unui biet „paralitie general“! — Dar 
cum ziceam) şi mai ales neavând la îndemână dimensiunile Vieţii 
românești), nu voiu să mai stăruiesc asupra destoiniciei editoriale 
(cât pe ce să zic: asupra foarfecelor editoriale!...) ale d-lui Lo- 
vinescu, ci, într'o vreme când un oarecare Gr. Gr. Scorpan (cu ar- 
ticolul Ediţiile lui Creangă în „Revista critică“ III 1929, 
189-203) îşi dă cu părerea că, în opera editorială a lui E. Lo- 
vinescu „scrierile lui Creangă ... s'au bucurat de o tipărire mai 
îngrijită, datorită lui Eug. Lovinescu“ (200), — mă voi resemna 
să semnalez cât de amarnic a ajuns să fie crâmpoțit bietul Creangă 
de cătră editorul Lovinescu. Așadar, câteva — numai câteva!l— 
din falșurile ediției Lovinescu în ce priveşte chiar textul lui Creangă 
Iată-le: tântul 1 67 (în loc de tontul „Convorbiri literare“ XIV 

1880-1881, 366; cf. şi Lovin. III 160: un tont); blendă 1 68 (în 
|. de bleandă „Conv. lit.“ XIV 366); îngrunzit 1 85 (în L de 
îngurzit ed. Gh. T. Kirileanu-l]l. Chendi, ediţ. a Vla, 28); os- 
pasul I 96 (opsasul „Conv. lit“ XV 1881-1882, 2 din german. 
Abfag = căleâiu, toc), le vine în cap I 99 (le vin în cap 
„C. L“ XV 3); învăluia 1 101 (învălia „C. L“ XV 4); pâlclișit 
I 103 (păclişit „C L“ XV 4); anapoda I 115, III 101 (ana- 
păda „C. L* XV 8); De vânzare ţi-e găinuşa aia I 118 (De 
vânzare-ţi e găinușa ceea „C. 1.* XV 5); celelalt I 125 
(celalalt „C.1* XV 12); sunt I 131, 149, 160, III 117 (sânt 
ed. cit. Kirileanu-Chendi 51, 61, 66, 245); ca mahalalele I 133 
(cu mahalalele „C. 1.“ XV 445); Horodnica 1 142 (Horodinca 
„C. 1.“ XV 449); lobde I 143 (lodbe „C. 1.* XV 449); unii] 
144, Il 149, 151, 159 (unia cf. Lovin. I 145, II 19; III 75, 76 
și Leca Morariu, Instit. Creangă 62); nu așteptau rugate [1 
163 (nu se (?) aşteptau rugate); cum nu-i cânelui [| 168 
(cum nu-i e cânelui „C. 1.* XV 459); cuțitașui I 169 (cuţi- 
tașul „CO. 1.“ XV 459); sunteți I 170, II 197, III 98 (sânteţi 
ed. cit. Kivileann-Chendi 71, 252, 105); cripia 1 116 (ciripia ed. 
cit. Kiril.-Chendi 15); sburătaci | 178 (sburătăci Kiril.-Chendi 
76); de frică lăieşilor 1] 184 (de frica... . Kiril-Chendi 79); ca 
îndată II 7 (ea îndată „C. 1.“ 1X 1875-1876, 284); Să ne 
zvârle II 9 (să ne zvărlă „C. 1.“ IX 285), la pag. II 10 lip- 
sesc versurile: De te-ai coace toată toamna, Eşti mai 
acră decât coarna (cf. „Conv. lit.“ XXV 1891-1892 pag. 
1118 şi .. . Lovinescu!) III 27!1)); băți II 15 (băţ „0. L* IX 
339); răle II 339 (rele? „C. 1.* IX 339); harţoeşte II 29 (har- 
toește „C. 1.“ IX 454); să-l poate II 34 (să-l poată „C. 1.“ IX 
456); este vorbă II 35 (este o vorbă „C. 1.“ IX 451); să aud 
cum chiui II 37 (să văd cum chiui „C. LL“ IX 458), după 
omule II 39 lipsește semnul întrebării („C. 1.* IX 459), să-l 
azvârle II 44 (de îndreptat, poate: să-l azvârlă, cf. mai sus 


1) Editorul Lovinescu a dispus în chip atât de superficial, de meeanic 
(cu foarfeca!) reproducerea corespondenţei lui Creangă, după ediţia D. Mar- 
meliuc, Cernăuţi 1924 (389), încât nici n'a băgat de seama că de pe urma 
acestei reproduceri Sar impune anumite emendări în poveștile lui Creangă |!!! 

2) Faţă de unilaterala tendinţă alui Gr. Gr. Scorpan de a generaliza 
fonetismul ră (rea) răle (rele), răpede (repede), noi, Moldoveni cari rostim 
rea, rele, repede (cu e deschis) — avem rezerve. 

să zvârlă); ziulică Il 49 (ziulica „C. L“* X 1876-1877, 105); 
stă la ușa IL 55-56 (stă la uşă „C. 1.“ X 108); să-i înghiță!) II 
63 (să-i înghită „C. 1 X 112); celălalt II 64 (celalalt „C. 
|.“ X 112); amândouă fete II 70 (amândouă fetele „C. 1.“ XI 
1877-1878, 213); i să făcu milă (1 71 (i se făcu m. „C. L* XI 
214); cuptorul II 12 (cuptioriul „C. 1.* XI 214); o baba în- 
tâmpină II 72 (o babă întimpină „C. 1.“ 214); altele mai noui 
Il 74 (altele mai nouă „0. 1% XI 215); să2) dă jos II 76 
(se dă jos „C. 1.* XI 216); Toate cu toate II 79 (Toate ca toa- 
te „0. 1.* XI 21); nu se da cu două II 80 (nu se da cu una 
cu două „C. 1.“ XI 22); năzbutii Il 81 (năzbâtii, deşi chiar şi'n 
„C. |“ XI 22 cetim năzbutii! Ediţ. cit. Kirileanu-Chendi 166, 
asemenea greșit: năzbutii, dar 313: năzbâtii!);, Lă-ţi Il 83 
(IG pi n 0a XI 28); Bălan II 84" (Balan3) CL 
XI 23); Trecuse vreo doi ani în mijloc Il 88 (... la mijloc „C. 
1.“ XI 88); Primeşte bani Il 92 (Primeşte banii, deşi „C. L“ 
XI 28 asemenea: bani), Nevasta-hăi II 101 (Nevastă-hăi „C. 1“ 
XI 32); barbate II 104(bărbate „C. 1.* XI 34); şovăindla o 
marpine, când la alta II 106 (şovăind când lao... „C.L& 
XII 1878-1879, 22); Sfântul Petre II 106 (Sfântul Petru cf. 
Lovin. II 124 sau Sfântul Petrea cf. Lovin. Il 120 și mai 
ales „Nic'a lui Ştefan a Petrei“ în Amintiri I şi „că-i 
teciorul lui Ștefan a Petrei“ în Amintiri II), să mai 
dee vrodată ochi cu II 124 (s. m. d. v. ochii? cu jC. L“ XII 
31); cuptor IL 124 (cuptior „C. 1.“ XII 31); în toţi sperieţii 
Il 128 (în toţi spărieţții „C 1.“ XI 113), să te lase II 132 
(deși chiar șin „C. 1“ XI 174: sa te lase, vom îndrepta: să 
te lese ct. Lovin. II 159: să nu lese); ca ghiață II 140 (ca 
ghiaţa „C. 1.“ XI 117); îngheruia II 156 (înghesuia „CL XI 


1)... Iar d-nii profesori C. Loghin şi Traian Brăilean sepot 
din nou convinge cât de literară e această formă (istacizată) să înghiţă, 
care vine să falșifice chiar și un text al lui Creangă! (Cf. Leca Morariu, Un 
pic de morfologie și de altceva . . . în „Glasul Bucovinei“ 1930, Nr. 3154). 

2) Deși rosţirea lui Creangă va fi fost chiar să făcu, să dă, bani 
(— banii), calu (— calul) — totuşi, întrucât, de altfel, ediţia Lovinescu nu 
prezintă înfăţişarea lui Creangă în forma lui excesiv moldovenească (așa cum 
în mod eronat — și l-ar dori pe Creangă un Gr. Gr. Scorpan!) — n'avem 
dreptul de a fonetiza numai incidental: să făcu, bani (articulat) etc. 

3) Şi la, Lovinescu II 84 şin „Conv. lit.“ XI 23 trebue îndreptat: 
„nea! Balan, nea! Zurzan în loc de „na Balan, nea Zurzan!“ 

183); Ia auzi-l-ai Il 173 (l-auzi-l-ăi „0. L“ XI 189), mi-aţi da 
fata II 119 (mi-ţi da f. „C. 1.“ XI 192 şi Lovin. II 182); ce-i 
păţi cu mine nu-i împărţi II 182 (...cunime nu-i... „CC. 
|. XI 192); ţuhăeşte III 71 (tuhăește „0. 1.“ XVII 1883-1884, 
115; şi mai bine e: tiuhăieşte); facă şi ce-or ști III 17 (facă 
ei ce-or ști „0. 1.“ XVII 115); Clopotarul IU 83 (Clopotariui! 
Cf. Coţeariul III 83, vătrariul III 124 şi Leca Morariu, 
Drumuri moldovene 95, apoi Lovin. III: 125 croitoriul, 
tierariul), curge III 87 (cură); să crape III 87 (să crepe 
cf. mai sus: să lese); nu îi erau III 88 (nu-i erau, C.I X 
316); la Peatră III 89, 90, 91, în Piatră III 91, 99, 109 (la 
Piatra; în Piatra cf. L. Morariu, Drumuri moldov. 82; şim 
„Conv. lit.“ X e greșit: la Peatră 376, 371..., în Peatră 
377, 380....); să se adăpe III 93 (să se adepe cf. să se lese; 
şin „C. 1“ X 378 greşit: săse adăpe!); jupâneşiţa III 93 
(giupâneșica !) „C. 1“ X 378); cârmeşte III 104 (cârneşte „CL.“ 
X 382); muşteriii III 110 (muşterei, deșim „C. 1.“ X 384 cetim 
muștetii!), să se cârmească III 113 (să se cârnească „0.1.“ 
XII 258), oaspele III 120 (oaspetele „C. 1.“ XVI 1882-1883, 
481); intra III 159 (întra); zăbovi III 161 (zăbăvi cf. Lovin, 
II 180: să ne zăbăvim, deşim „C. 1.“ XI 192, iarăși literarizat: 
să ne zăbovim!) — ete. ete, ete. etc. ete., căci nu e treaba noa- 
stră să facem noi (cel puţin deocamdată nu) ceea cear fi trebuit 
să facă editorul lui Creangă, E. Lovinescu! Țineam numai să-i ară- 
tăm d-lui Gr. Gr. Scorpan de ce „tipărire mai îngrijită“ sa bu- 
curat Creangă prin osârdia. .. comercială „Ancora“-Lovinescu ! 
Să mai insist asupra faptului că editorul... cu foarfeca . 

E. Lovinescu ne informează atât de insuficient, de fals, în tot ce pri- 
veşte latura istorică-literară a lui Creangă? Pentru Lovinescu (| 
56), păcătoşenia de ediţie Creangă din „Biblioteca p. toţi“, e... 
„reproducerea integrală a ediţiei dela Iaşi“! Cronologia lui Lovinescu? 
Ştiri învechite culese din te-miri-ce manual de istorie literară 
prăfuită! D. p. „după cum ştim?), din 1863 (sic), de când tânărul 
diacon începe să urmeze cursurile Şcoalei normale V. Lupu“ . . 

(III 21)! Nu, d-le Lovinescu! Creangă începe școala dela Institu- 


1) Cf. Nota 1 din ed. cit. Kirileanu-Chendi pag. 103! - Drept care şi 
„jupâne Strul“ din „Conv. lit.“ X 377 trebuie îndreptat „giupâne.,.“ 
(ef. „0. l.“ X 384: lui giupân Ițic). 

2 „după cum știm“, noi, Lovinescu ... 

tul „„V. Lupu“ la S Ianuarie 1864 (cf. „Făt-frumos“ III 1928, 198). 
Sau: „Epilepia îl pune pe scriitor (Creangă) în mormânt în ziua 
de 31 Decembrie 1889* (III 50). Ce fel de „31 Dec.“ 2... Au 
deci dreptate Bucureştenii cari în Dec. 1929 (mi se pare chiar și 
la Academia Română)  comemorau 40 ani dela moartea lui Crean- 
gă! ... Nu! Creangă a murit la 12 Ianuarie (st. nou) 1890. 
Etc. etc. etc. 

În stărşit, informaţia d-lui Lovinescu șchioapătă la orce pas. 
D. p. — încă această ultimă pildă — d. Lov., bizuindu-se în 
munca sa editorială, vrea să încheie (III 55): „Și cu acestea am 
isprăvit cu reproducerea!) aproape a întregului material informa- 
tiv la, Ion Creangă“. Dar vai de cine semncrede în Lovinescu! E 
vorba d. p. de corespondenţa lui Creangă şi —ignoranța (Ibră- 
ileanu!) lui Lovinescu trece cu vederea . . . numai . . următoarele 
atât de prețioase 2) scrisori ale lui Creangă: 1. două scrisori (din 
1885) adresate lui Iacob Negruzi şi publicate de Gh. T. Kirileanu 
în „lon Creangă“ XII 1919, 101-102; 2) trei scrisori (din gura 
morţii 1888 şi 1889) familiare publ. de Icon D. Furtună în rev 
„Năzuinţa românească“, Craiova An. V 1926 Nr. 3 pag. 37-39;3. 
cea mai vecheşi mai „artistică“ dintre scrisorile lui Creangă, scris.) 
din 1862,publ. de Econ. D. Furtună în „Făt-frumos“ An. II 1927 
33-31! Dar aice, editorul Lovinescu are cel puţin scuza că aceste 
scrisori nau apărut . . . în cutari monografii .. . maneabile, ne- 
glijabile, plagiabile . . . , ci numai în niște biete reviste de pro- 
vincie față de cari Capitala *) orcând are privilegiul ignorării și al.. 
ienoranţei . .. 


Deci: Cumu-i 'Purcu-i şi pistolul; cumu-i editura, îi și edi- 
torul! Şi cumplită-i bucurie lui Creangă, d-le Gr. Gr. Scorpan, 
de aşa „tipărire mai îngrijită“! 


Leca Morariu 


1) Mărturigirea aceasta „cu reproducerea“ are meritul unei cir- 
cumstanţe atenuante p. editorul Lovinescu . 

2 Of. „Junimea literară“ XIV 1925, 330, „Făt. frumos“ II 1927, 98-100 
şi „Floarea Soarelui“ An. | 1927, 78. 

%) Vezi fragmentul dela pag. 40 

4) Chiar şi împreună cu bibliograful ei Gh. Adamescu! . . 

Multe și mărunte.... 


Creangă inedit, sau Creangă comertiul? — Crede el d. 
Octav Minar că nu trebuie să ne dea nici o lămurire despre felul 
cum d-sa îmbogățește opera lui Creangă cu banalităţi ca Şoare- 
cele şiret şi lacom sau Un pui de urs, sau cum şi-a 
prăpădit ţiganul nasul (v. O. Minar, Creangă povestind 
copiilor, Bucureşti ed. Socec, fără an, deci ediţie veşnic proaspătă, 
ediție comercială)...? Şi ce ţi-ar fi dacă această „literatură“ 
a lui Creangă (?) sar ilustra numai prin banalitatea fondului! Căci 
nemaipomenite sânt stridențele limbii. Se poate oare ca lon Creangă 
să fi păcătuit cândva cu așa erezii de expresii improprii sau chiar 
greşeli de limbă ca d.p.: „încă nu doboară (sic) cărămida“ (5); 
„lingăi (sic)... ca șoarecele“ (7); „Dacă vrei să-l cumperi, ţi-l dau 
cu (sic) douăzeci de lei“ (12) —- în loc de: „pe (sau, și mai bine: 
în) 20 lei“ ... Şi de altfel ce mai podoabe de stil-Creangă: „ne 
tot furlandisiam cu hiritiseală“ (8); „ursul când auzi vocile (sic) 
apropiindu-se“ (14)! Orcum d-l. O. Minar ne rămâne dator cu răs- 
punsul ... -- aşa cum și, de altfel!), ne rămâne dator şi cu alte 
răspunsuri . . 

Şi rămâne să mai arătăm cât de „comercial“ e şi acest Crean- 
gă-0.  Minar! D-l O. Minar deci habar n'arecă, la expresa dorință 
a lui Creangă (vezi „Convorbri literare“ XXV pag. 1118) versurile 
din „ed.“ Minar 142 trebue intervertite așa;:, Puţini suie, mulţi 
coboară, Unul macină la moară“! Colegul lui Lovinescu, O. Minar, 
editează apoi (162): „ce-i păţi, cu mine (recte: cu nime!) nu-i îm- 
părți.“ Nu mai insist asupra faptului că O. Minar îl actualizeaază 
şi-l bucureștenizează pe bietul Nic alui Ştefan e Petrei: arhaicul 
să moriu (v.L. Morariu, Morfologia verbului I1/2 pag. 58) 
devine la Minar (118): „să mor“; moldovenescul să-i deie lui Ivan 
devine (30): „să dee“...; păreche devine „pereche“ 31; stăi 
devine „stai“ etc. etc. etc. Căci — se vede lucrul — e vorba, de-o 
ediție numai bucureşteană, — pentru copiii bucureşteni și pentru... 
comerțul bucureştean! 

5) 


Creangă revizuit de V. Conta? — Nu prea înțelegem cu 
ce pretenţii, Ana Conta Kernbach (în Biografia lui Vasile 
Conta, laşi 1916, 20) — vrea să ne facă a crede că „întreaga 


operă a prozatorului din Humulești a trecut mai întăi prin mânile 
Conta“. Și totuşi înțelegem, fiindcă în acelaşi avânt de reclamare a 
paternităţii literare pentru V. Conta, aceeaşi A. Conta-Kernbach (ibid.) 
mai pretinde: „Tot de această pornire ţine şi iubirea lui (lui Conta) 
pentru poezia populară, pe care o culege cu dragoste între 1865- 
69 în Basarabia. Colecţia de poezii populare care se publică în 


1) Cf. d. p. „Făt-frumos“ 1929 Nr. 3, copertă pag. 4. 

operele complecte ale lui Eminescu, e făcută în mare parte, dacă 
nu chiar în întregime, de cătră Conta și trimeasă aceluia din Gand 
în 1871 prin dr. Fătu.“ Şi continuă reclamanta A. C.-K.: „O altă 
manifestare de aceeași natură este îndemnul pe care-l dă, mai târ- 
zia, lui Creangă, căci doar întreaga, operă aprozatorului din Humu- 
lești a trecut mai întăi prin mânile lui Conta.“ 


GEOGRAFIEA 

O carte didactică a lui lon Creangă 


Dar noi, în articolul Folkloristul Eminescu („Junimea 
iterară“ 1993, 53), rectificându-l pe lacob Negruzzi şi Emil Riegler, 
arătam că o bună parte din cântecele populare culese de Eminescu 
e de proveniență ardeleană şi bănăţeană, — fapt pe care, de alt- 
fel, îl semnalase. acu la 1902, și editorul acestor cântece, Ilarie 
Chendi (Eminescu, Literatura populară 1902, pag. VIII, Nota 
2). Dovezile pot fi orcând produse și sporite! D. p.: 

Pe drumul Aradului Vântul bate scolăie 
Cătana'mpăratului, Cârpa nani-i roșie 
Când era l'ameazăzat Vântul bate, leagănă 


Fu'n cetate la Arad .. . (ed. Chendi 52) Cârpa nanii galbenă (Chendi 92) 


% * 


„x XX 
Când primăvara soseşte Bădişor ca bade-meu, 
Cătana la drum pornește Nu-i cât ţine Dumnezev, 
Din bogăţie ce-o are Câ-i şi dascăl şi birău 
Ia borneul!) pe spinare Şi-i pristav la fâgâădău.(Chendi 93) 


x: 
E Ei 


Drumu-i lung şi fleşterit”) 
EL pleacă tot amărit, 
la lula şi duhinește 
Și cămega o cârpește 
Şi curele ferbeleşte:) (Chendi 65-66) 

Etc. etc. ete.! Unde-i deci Basarabia cucoanei Ana Conta-Kernbach? 
No fi oare şi povestea cu Creaugă îndemnat de Conta și „trecut mai 
întâi prin mânile lui Conta“ la fel de întemeiată?... 


S 


Traduceri din Creangă. — Nic'a lui Ștefan a Petrei are 
după cât știm noi, următoarele traduceri: 1). În nemțește: Harap 
Alb trad. a) (de Peter Brosteanu în „Românische Revue“ An. II 
1886; b) de Dr. G. Weigand (Dr. G. Weigand, lon Creangă's 
Harap Alb, Leipzig 1910 (vezi recenzia5) subsemnatului din „Ju- 
nimea literară“ XIII 1924, 373—379); — 2) In ucrainește: Popa 
Duhu trad. de Ecaterina Mandicevschi, prof. Cernăuţi în revista 
săptămânală „Nedilea“ din Lwow (vezi N. 'Teaciuc în rev. „lon 
Creangă“ An. V 1912, 319. — 3). În englezește: Traducerea?) d. 
care mai anii trecuţi era vorba în revistele noastre; — 4). In ita- 
lienește: Amintiri din copilărie II ([l tempo felice) trad. de 
Enzo Loreti în colecţia „Due lire di novelle“ Milano An. V 20/3 1929. 


5) 

Destituirea învățătorului Creangă. — In sfărșit sa aflat 
cineva (d Lucian Predescu) care (în „Junimea, literară“ XVIII 1929, 
386-387) să ne comunice (după „Monitorul Oficial al României“ Nr. 
155 din 14/25 lulie 1872) decretul de destituire a învățătorului 


Strugurii se coc în vie 
Vinul se bea'n Veneţie“) 
Cu nanele ce-mi plac mie. (Chendi 95) 


1) — raniţa. 

2) — pardosit; dela germanul Bila ter. 

3) — vopseşte; germ. Gărben. 

*) În judeţul Făgăraș avem comunele Veneţia superioară şi 
Veneţia inferioară! 

5) O recenzie (fără importanţă!) în „Luceafărul“ IX 1920, 353. 

î) N'o avem la îndemână. 


Făt-Frurios 47 


I. Creangă. Spicuim: „. . . ministerul ... considerând că numitul 
diacon este exclus din cler și prin urmare, nemai fiind preot, nu 
poate ca, perzând a sea demnitate de preot, să mai figureze în 
corpul didactic, din cauza că lipsa de o asemenea demnitate sa- 
cerdotală, în respectul moral și social, atrage după sine și perderea 
demnităţii și caracterului său de membru a) acestui corp; pentru 
aceste motive l-am destituit, cu începere dela 1 Iulie, din postul 
de institutor. (Comunicat).“ — Deci și din slujba sa mirenească, 
]. Creangă fu destituit cu aceeaşi mobilizare a unei podoabe de 
stil adevărat caragialesc, pe care o cunoaștem (v. D. Furtună, 
Cuvinte și mărturii...) şi din cafterisirle lui duhovnicești! 
Leca Morariu 


Cronică 
Creangă, mort de donă ori și deci... comemorat de 
două ori! — Omul Creangă „a murit de două ori“; — cum în- 


țelegem din următorul necrolog publicat de ziarul „Era nonă“ (Iaşi) 
Nr. din 7 Januarie 1890 (şi reprodus în „Şezătoarea'* V 201-204): 
„In fine Creangă a murit de donă vri. Odată, când l-a apucat în- 
tâia oară boalu, a căzut de pe catedră în timpul clasului și imediat 
sa răspândit vestea că Creangă a murit. Gazetele?) din Bucureşti 
îi făcură necrologul. Cu toţii crezurăm atunci că i-a murit moar- 
tea. Ne-a fost dat însă, mai curând decât credeam, să avem du- 
reroasa, sarcină de a inregistra adevărata lui moarte.“ 

Iar acest. „mai curând decât credeam“ era să fie ziua de 31 
Dec. st. vechiu 1889 ( 12 Ianuarie st. nou 1890). „Hira seara 
cea mare, seara Sf. Vasile“ — cetim la 1). Furtună (Cuvinte 
şi mărturii despre Ion Creangă, 1915, 90-91) — „când 
toate satele Moldovei răsunau de clupote,clopoţei şi tălăngi și bu- 
haiuri şi de urături unite cu colinde“... — Aşadar în această 
noapte de generală veselie s'a strecurat din viaţă Ion Creangă, în 
plina şi lărmuitoarea bucurie a celorialţi, ca pentru a nu strica, 
obşteasca bună-voie a tnturora . . . Kapt care se cuvine să-l ştim 
odată, pentru a nu-i comemora aniversarea morţii de câte două ori 
(la Bucureşti d. p. şi revista „Gândirea“ Nr. 12 din Dec. 1929 
cu articolaşul, atât de sărăcuţ?) al d-lui Al. Bădăuţă, comemora în 


1) Am dori să cunoaștem aceste gazete și aceste necreloage! Cine va 
fi harnic să ni le dea? (Nota redacţiei „Făt-frumos“). 

2) Şi ce fel de comemorare nu ne-ar fi putut da Bucureştii, cu biblio- 
teca Academiei române la îndemână, unde, poate-că totuși, sar mai fi a- 
flând chiar și manuscrise de-ale lui Creangă!... 


48 Făt-Frumos 


Decemyrie împlinirea a 4 decade dela moartea lui Cr., zicând: 
„Pe sub bolțile acestor 40 de ani, care an curs dela moartea lui 
(Creangă) şi se cinstesc la sfârşitul acestei luni“ ...). 


Intru amintirea lui Creangă. — Și nici de astă dată Su- 
ceava culturală n'a lipsit dela datorie, prăznuind, în 12 Ianuarie 
a. c. 40 ani dela moartea lui Creangă cu o vrednică conferinţă a 


d-lui profesor Ștefan Pavelescu. — Universitatea  Cernăuţeană 
pregăteşte un ciclu de cursuri publice închinate lui Creangă. 
Creangă în editură franceză. — Fără a fi prea pretenţioşi 


în ce priveşte moldovenia și autenticitatea textului lui Creangă, 
aşteptăm cu neliniște opera editorială a dlui Jean Boutitre La 
vie et Poenuvre de Ion Creangă, operă concepută în pro- 
porţii atât de vrednice de Ion Creangă (cum ni le-a afişat d-l. A. 
(xorovei în „Șezătoarea“ 1929, 110). 

Sadoveanu pentru I. Creangă. — Şi orcât de neţărmurită 
ar fi încrederea d-lui Gr. Gr. Scorpan (Revista critică 1929, 203) 
în meșteșugul filologicesc („O ediţie bună a lui Creangă nu poate 
să ne-o dea decât un filolog“ —  hotărește d-sa în chip apo- 
dictic) noi, cari credem că pentru o aproximativ veridică ediţie 
Creangă e nevoie și de multișor bun-simnţ, noi deci, punem mare 
bizuinţă în ediţia Creangă pe care stă să ne-o deie maistrul M. 
Sadoveanu. 
Leca Morariu 


De-ale Redacţiei 
D-nei E. T. Bucureşti, str. Argentina 39. — La nevoie, 
fiindcă chestiunea e atât, atât de oneroasă, vom publica şi-un 
premiu pentru lămurirea întrebării: Ce-i cu mult-puţinul manuscris 
al lui Creangă dela Academia Română ? 
D-lui Gh. T. Kiril., Bucureşti. — Aşteptăm neapărat ceva 
din fotografiile lui Creangă. Cu anticipate mulţumiri! L. M. 


Beclama poate ajunge sufletul comerțului ; dar reclama 
spirituală e chiar triumful comerțului ! 


a e Nici chi 
Miere naturală AC 7 bi 
o Ucraina de peste Prut 
mai dulce şi mai veritabilă decât vă= 


duvele de războiu din circumscripția || nuzi atât de solidă şi durabilă ca 


electorală Cernăuţi furnizeaza mobila făcută de 
VICTOR ANTONOVICI ALEXANDRU ȘOTROPA 

apicultor în Valea-Putnei Jud. Câmpu» maistru tâmplar 
lung (Bucovina) ă 80 lei kg. SUCEAVA, strada L.ascar Luţia. 


Să râdem ! Râsul e semnul sânătăţii ! 
Culmea indignării conjugale. — A! Dar bărbatul meu e un nemernic! 
Un mincinos ! Pur şi simplu mincinos! Zice că pleacă pe două zile şi chiar 
în scara zilei celei, dintâi se întoarce acasă !— 


PETRE MARCEANU 
AVOCAT ILIȘEȘTI (BUCOVINA) 


Noua adresă a revistei „FătezFrumos“ e: Suceava, str. Lascar Luţia ! 


Doctorul LAZAR DRANCA 


medic legist al tribunalului Cernăuţi 


fost asistent de clinică, fost medic la Spitalul Central Cernăuţi, 

şiza instalat Cabinetul în 

CERNĂUȚI, Palatul Naţional, Piaţa Unirii 3, etaj I stânga 

Consultă 

toate actele și expertizele medico-legale precum şi boli interne 
zilnic între orele 2'/2 5 d. a. 

dând orce sfaturi şi îndrumări medicale. 


MIHAI ILNIPORI | Farmacia N. CABA | Restanvaniul PRATAN 
SUCEAVA 
strada Regele Ferdinand 


Coloniale şi Bodegă Ana şi Traian Pauliuc 
SUCEAVA Farmacie de clită — foarte SUCEAVA 


viszâ-vis de tribunal. modern. înzestrată visză=vis de tribunal. 


Restanţierii revistei „lăt=Frumos“ vor răspunde pentru neplata abonamenz 
telor în fața barci justiciare ! Frate ca frate, dar brânza-i pe bani! 


D-lui David Hascăl, Paltineasa (Bucovina). Inscratul D=woastre nuzl 
putem primi, fiindcă facem, reclamă: |! numai firmelor creștineşti; 2) numai 


firmelor reale, p. al căror serviciu cinstit ne luăm toată raspunderea ! 
E A a a a 


Vindem colecţii complete din „Făt-frumos“! An. | 1926: 300 lei ; ÎL 1927: 
200 lei; IM 1928: 150 lei; LV 1029: 200 lei! 


Fulgeraţi de îndârjită durere vestim tuturor Românilor că 


Moldovenia din Nordul Bucovinei ” 


după necurmată boliște politicianistă, a răposat (vremelnic) în 
Februarie 1930, decând, 6 ore de limbă ucraineană în şcolile 
primare de peste Prut, vor să nisi înstrăineze până şi pe nez 
vinovați copii ai proaspeţilor colonişti români din... republica 
lui Krakalia. Dar ca niște binecredincioşi creștini ce sântem, nu 
pregetăm de a crede întru 


Învierea morţilor!... 


Ecou academic... pentru Bucovina pierdută ! 


Dal prof. univ. Leca Morariu a rostit (la 26 Februarie a. c.) ex 
catedra în cursul său de literatură română următoarele : 

Strajă a culturii, a sufletului românesc cum ne simțim şi 
cum trebue să fim, axem „datoria. dea „ne „sesiza, de un „macabru 
spectru în viaţa noastră națională. Douăstrei zile înainte de... 
recentzincheiatele evenimente electorale (!..,), telegrame arhiz 
urgente (!...) octrouau şcolilor primare de peste Prut 6 ore de 
limbă ucraineană la săptămână. Nu insistăm !... Faptul e îm= 
plinit şi impune anumite concluzii. Și nu ne îndoim că'n fata 
acestui semnal de alarmă, studențimea română va şti şi dânsa 
să-şi mobilizeze conştiinţa de rasă !. .. 


Lă 


4 imita | Dezo bucată de vreme cărţile edituri= 

ÎI A IND ' lor „Cultura Naţională“ şi „Cartea 

" românească“ apar mai infâi în vitrinile 

librăriilor minoritare circumcise, şi abia mult mai fârziu în cele= 

lalte librării! Înţelegem prea bine trucul şi trustul! Deaceea voi 

Români integrali nu vă pripiți cu cumpăratul, ci aveți totdeuna 

223 săptămâni de răbdare, pentru ca să sprijiniți cu banul şi 
cu sângele românesc, comerțul românesc ! 


Nu uitaţi de fondul cultural istrosromân ! Darurile 
adresaţizle revistei „Făt=Frumos“ ! 


4 
FAT-FRUMOS 
Revistă de Literatură — Artă — Ştiinţă — Viaţă sucială 
Redacţia şi administraţia: SUCEAVA str. Lascar Luţia 
Tipare (rar dar temeinic): tot la două luni 
ABONAMENTUL. (achitat antecipativ |) 


În 'Pară: 200 lei pe an 
În Străinătate : 500 lei pe an 


CUPRINSUL: 
Leca Morariu Creangă 
Gh. Bogdan-Duică Variante ungureşti la lon 
Creangă 


I]. (> Cuza 
I. Creangă 
A. Gorovei 
V. Tempeanu 


|. Creangă 
N. A. Bogdan 


Leca Morariu 
Leca Morariu 


Leca Morariu 


- 


De-ale lui Creangă 

De-ale şcolii (Spicuiri) 

Însemnări de-ale lui Creangă 

Folticenii în „Amintirile“ lui 
Creangă 

Frângurele (Spicuiri) 

Creangă la Slănicul-Moldovei 


(1885) 

lecenzia ediţiei Creangă- 
Lovinescu 

Multe şi mărunte. . . (despre 
Creangă) 


Cronică (pentru Creangă) 
De-ale Redacţiei (p. Creangă) 
Bibliografie : Opera didactică a 
lui Creangă (întrucât o cunoaștem 
până azi) — 


Jeliţi cu toţii Moldovenia din Nordul 
răposată 


Bucovinei 


în Faur 1930!!! ... 


Bibliografie 


Opera didactică a lui Creangă 


Cunoaştem atât de insuficient opera didactică a lui Creangă 
(vezi Leca Morariu. Institutorul Creangă 1925). Primele 
ediții nu le are nici Academia Română. Şi totuşi, în cine ştie ce 
uitată căsuţii, dela țură, sub grindu casei, cu smocul de busuioc ală- 
turi, vor fi odihnind pretioasele cărți şi hărţi ale celui ce şi ca 
dascăl rămâne pildă! E o mare datorie de a le salva. Şi iată cât de 
puține din aceste fapte ale învățătorului. Creangă le „ştim“ (şi le 
ştim uneori numai după titlu ! ..): 

Metodi Nouă de scriere și cetire!) . .. ed. 1-a lași 
1867-1868 (9); ed. a2-a 1868 A4d. 2); ed. a 5-a 1871, vezi _broş. 
d Mal -- ceilalți Răspuns la criticele nedrep te.. 1988, 

; ed.a 6-a 1872 Ad ed. a 9-a 1874 (vezi ] Scurtu, Eminescu, 
E politice şi "literare 1905, 261); ed. a 10-a 1876 


Ad.; ed a 11-a 1878 Ad; ed a l2u 1878 Scurtu loc citat şil 


Ad.; cd. a 16-a 1582 Scurtu şi „Ad.; ed. a. 19-a 1886 Scurtu şi 
Ad.; ed. a 20a 1887 Ad; ed. « 21-a 1989 Ad.; ed.a 22-a 1891 
Ad.; ed a 23 a 1893, vezi Leca Morariu, Institutorul Creangă 

2. Învățătorul copiilor 1) . . , ed. I-a laşi 1871 Ad; 
ed. a 2-a („fără an“) Ad. şi tot 1871 cf. ex. din Bibl. Univ. Cer- 
nduţi: ed. a 3-a 1874 Ad.; ed. a 4-a 1876 Ad.; ed. a 5-a 1878 
Ad.; ed. a 8-a 1886 Ad.; ed. a 9-a 1889 Ad.; ed. a 10-a 1893, 
vezi Leca Morariu, Instit. Or. 99 şi 94. 

3 Povăţuitor lu cetire prin scriere!) . . . ed. 1-a 
Iaşi 1876 Scurtu loe citat 261 şi Ad. 

4. Geografia Județului lași, ed. 1-a laşi 1879 Ad, 
vezi clişeul din L. Morariu, Institutorul Creangă 59; şi 
din acest Nr. pag. 45; ed. a 4-a 1886, Ad. 

5. Harta Judeţului Iași (2?) vezi L. Morariu, Instituto- 
rul Creangă 75. 

6. Regulele limbei române î), laşi 1880, vea LI. A. 
Rădulescu - Pogoneanu, Studii 1910, 123 şi L. Morariu, In- 
stitutorul Creangă, 75-76. 

7. O întrebare d-lui A. Gorjun 1)... laşi 1986, vez 
Leca Morariu, Institutorul Creungă, 66-68. 

8. Răspuns la criticele nerrepte . .. îndreptate contra 
cărților noastre ... de căâtră d-nul Ioan Pop Florantin, 
laşi 1988, vezi Leca Morariu, Institutorul Creangi, 28-30 
şi 76-79. 


1 Titlurile complete și indicarea colaboratorilor lui Creangă în citata 
monografie Leca Morariu, Institutorul Creangă 19%. 

2) Ad Gh. Adamescu, Contribuțiune la bibliografia ro- 
mânească I 1921, 121—122 (vol. 1119283 și Il] 1928 din acelaşrepertoriu biblio- 
grafic nu aduce mamic nou p. opera didactică a hui Creangă !). 

3) Neaminiită de Adamescu op citat I 1921, Il 1923 şi III 1928!!! 


| Preţul 40 Lei. | 


